title: 2007/436/EY,Euratom: Neuvoston päätös, tehty 7 päivänä kesäkuuta 2007 , Euroopan yhteisöjen omien varojen järjestelmästä

text:
               23.6.2007

               FI

               Euroopan unionin virallinen lehti

               L 163/17

      NEUVOSTON PÄÄTÖS,
   tehty 7 päivänä kesäkuuta 2007,
   Euroopan yhteisöjen omien varojen järjestelmästä
   (2007/436/EY, Euratom)
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 269 artiklan,
   ottaa huomioon Euroopan atomienergiayhteisön perustamissopimuksen ja erityisesti sen 173 artiklan,
   ottaa huomioon komission ehdotuksen,
   ottaa huomioon Euroopan parlamentin lausunnon (1),
   ottaa huomioon tilintarkastustuomioistuimen lausunnon (2),
   ottaa huomioon Euroopan talous- ja sosiaalikomitean lausunnon (3),
   sekä katsoo seuraavaa:

               (1)

               Brysselissä 15 ja 16 päivänä joulukuuta 2005 kokoontunut Eurooppa-neuvosto päätti muun muassa, että omia varoja koskevissa järjestelyissä olisi noudatettava yleisenä tavoitteena oikeudenmukaisuutta. Niissä olisi näin ollen varmistettava vuonna 1984 Fontainebleaussa kokoontuneen Eurooppa-neuvoston asiaa koskevien päätelmien mukaisesti, ettei millään jäsenvaltiolla ole sen suhteelliseen vaurauteen nähden liiallista budjettitaakkaa. Järjestelyissä olisi näin ollen määritettävä tiettyihin jäsenvaltioihin sovellettavat määräykset.

               (2)

               Yhteisöjen omien varojen järjestelmän avulla on varmistettava, että yhteisöjen politiikkojen asianmukaiselle kehittämiselle on riittävästi varoja, ottaen kuitenkin huomioon tarpeen noudattaa tiukkaa budjettikuria.

               (3)

               Tämän päätöksen soveltamiseksi bruttokansantulolla (BKTL) olisi tarkoitettava vuotuista markkinahintaista bruttokansantuloa sellaisena kuin komissio on sen laskenut soveltaen Euroopan kansantalouden tilinpidon ja aluetilinpidon järjestelmää yhteisössä, jäljempänä ’EKT-95’, neuvoston asetuksen (EY) N:o 2223/96 mukaisesti (4).

               (4)

               Koska EKT-79:stä on siirrytty EKT-95:een, komissio on talousarviota ja omia varoja varten laskenut Euroopan yhteisöjen omien varojen järjestelmästä 29 päivänä syyskuuta 2000 tehdyn neuvoston päätöksen 2000/597/EY, Euratom (5) 3 artiklan 1 ja 2 kohdan mukaisesti uudelleen omien varojen ja maksusitoumuksiin käytettävien määrärahojen enimmäismäärän kahden desimaalin tarkkuudella kyseisessä artiklassa esitetyn laskentakaavan mukaisesti, jotta yhteisöjen käytettävissä olevien varojen määrä säilyy muuttumattomana. Komissio antoi 28 päivänä joulukuuta 2001 uudet enimmäismäärät tiedoksi neuvostolle ja Euroopan parlamentille. Omien varojen enimmäismääräksi on vahvistettu 1,24 prosenttia jäsenvaltioiden yhteenlasketusta markkinahintaisesta BKTL:sta ja maksusitoumuksiin käytettävien määrärahojen enimmäismääräksi on vahvistettu 1,31 prosenttia jäsenvaltioiden yhteenlasketusta BKTL:sta. Joulukuun 15 ja 16 päivänä 2005 kokoontunut Eurooppa-neuvosto päätti, että nämä enimmäismäärät olisi säilytettävä nykyisellä tasolla.

               (5)

               Jotta yhteisöjen käytettävissä olevien varojen määrä säilyy muuttumattomana, näitä prosentteina BKTL:sta ilmaistuja enimmäismääriä on aiheellista mukauttaa, jos EKT-95:een tehdään muutoksia, jotka aiheuttavat huomattavia muutoksia BKTL:n tasoon.

               (6)

               Uruguayn kierroksen monenvälisissä kauppaneuvotteluissa tehtyjen sopimusten täytäntöönpano Euroopan unionin lainsäädännössä on johtanut siihen, että maatalous- ja tullimaksut eivät enää olennaisesti eroa toisistaan. Tästä jaottelusta on sen vuoksi aiheellista luopua Euroopan unionin yleiseen talousarvioon liittyvissä yhteyksissä.

               (7)

               Avoimuuden ja yksinkertaisuuden vuoksi Eurooppa-neuvosto päätti 15 ja 16 päivänä joulukuuta 2005, että yhdenmukainen alv-kanta vahvistetaan 0,30 prosentiksi.

               (8)

               Joulukuun 15 ja 16 päivänä 2005 kokoontunut Eurooppa-neuvosto päätti, että Saksaan, Alankomaihin, Itävaltaan ja Ruotsiin on sovellettava alennettua alv-kantaa kaudella 2007–2013 ja että Alankomaat ja Ruotsi saavat vuotuisesta BKTL-osuudestaan bruttovähennyksen samalla kaudella.

               (9)

               Joulukuun 15 ja 16 päivänä 2005 kokoontunut Eurooppa-neuvosto päätti, että Yhdistyneen kuningaskunnan hyväksi tehtävä korjausmekanismi säilytetään samoin kuin kyseisen korjauksen rahoituksen osalta Saksalle, Alankomaille, Itävallalle ja Ruotsille myönnetyt alennukset. Vuosien 2009–2011 siirtymävaiheen jälkeen Yhdistynyt kuningaskunta osallistuu kuitenkin täysimääräisesti laajentumiskustannusten rahoitukseen, lukuun ottamatta maatalouden suoria tukia ja markkinoihin liittyviä menoja sekä sitä osuutta maaseudun kehittämisen määrärahoista, joka on peräisin Euroopan maatalouden ohjaus- ja tukirahaston (EMOTR) tukiosastosta. Yhdistyneen kuningaskunnan hyväksi tehtävän korjauksen laskentaa mukautetaan sen vuoksi suljetaan asteittain pois ne menot, jotka kohdennetaan Euroopan unioniin 30 päivän huhtikuuta 2004 jälkeen liittyneisiin jäsenvaltioihin, edellä mainittuja maatalouden ja maaseudun kehittämisen menoja lukuun ottamatta. Kohdennettujen menojen vähennyksestä johtuva Yhdistyneen kuningaskunnan lisärahoitusosuus saa olla korkeintaan 10,5 miljardia euroa vuoden 2004 hintoina kaudella 2007–2013. Jos unioniin liittyy uusia jäsenvaltioita ennen vuotta 2013, tätä määrää tarkistetaan vastaavasti, kuitenkin niin, että Bulgarian ja Romanian liittyessä tätä tarkistusta ei tehdä.

               (10)

               Joulukuun 15 ja 16 päivänä 2005 kokoontunut Eurooppa-neuvosto päätti, ettei päätöksen 2000/597/EY, Euratom 4 artiklan toisen kohdan f alakohdan säännöksiä, jotka koskevat liittyvien valtioiden liittymistä edeltävien menojen vuosittaisen määrän sulkemista pois Yhdistyneen kuningaskunnan hyväksi tehtävän korjauksen laskennasta, enää sovelleta vuoden 2013 lopusta lukien.

               (11)

               Joulukuun 15 ja 16 päivänä 2005 kokoontunut Eurooppa-neuvosto pyysi komissiota tekemään kokonaisvaltaisen ja laaja-alaisen uudelleentarkastelun, joka kattaa kaikki Euroopan unionin menot – yhteinen maatalouspolitiikka mukaan lukien – ja varat – Yhdistyneen kuningaskunnan jäsenmaksualennus mukaan lukien –, ja esittämään siitä kertomuksen kaudella 2008–2009.

               (12)

               Olisi annettava säännökset, joilla varmistetaan siirtyminen päätöksen 2000/597/EY, Euratom mukaisesta järjestelmästä tällä päätöksellä käyttöön otettavaan järjestelmään.

               (13)

               Joulukuun 15 ja 16 päivänä 2005 kokoontunut Eurooppa-neuvosto päätti, että tätä päätöstä sovelletaan 1 päivästä tammikuuta 2007,

         ON ANTANUT NÄMÄ SÄÄNNÖKSET, JOIDEN HYVÄKSYMISTÄ SE SUOSITTAA JÄSENVALTIOILLE:
   1 artikla
   Yhteisöjen käyttöön asetetaan omat varat Euroopan unionin yleisen talousarvion rahoittamiseksi Euroopan yhteisön perustamissopimuksen, jäljempänä ’EY:n perustamissopimus’, 269 artiklan ja Euroopan atomienergiayhteisön perustamissopimuksen, jäljempänä ’Euratomin perustamissopimus’, 173 artiklan mukaisesti siten, että noudatetaan seuraavissa artikloissa vahvistettuja sääntöjä.
   Euroopan unionin talousarvio rahoitetaan kokonaisuudessaan yhteisöjen omilla varoilla, sanotun kuitenkaan rajoittamatta muita tuloja.
   2 artikla
   1.   Euroopan unionin yleiseen talousarvioon otettavia omia varoja ovat tulot, jotka kertyvät:

               a)

               maksuista, palkkioista, lisä- tai tasausmaksuista, lisäsummista tai -osista, yhteisestä tullitariffista ja muista tulleista kertyvistä maksuista, jotka yhteisöjen toimielimet ovat vahvistaneet tai vahvistavat muiden kuin jäsenvaltioiden kanssa käytävälle kaupalle, sekä päättyneen Euroopan hiili- ja teräsyhteisön perustamissopimuksen soveltamisalaan kuuluvien tuotteiden tullimaksuista ja muista maksuista, joista määrätään sokerialan yhteisessä markkinajärjestelyssä;

               b)

               yhdenmukaisen, kaikkien jäsenvaltioiden osalta voimassa olevan verokannan soveltamisesta alv-määräytymisperusteeseen, joka on määritetty jäsenvaltioille yhdenmukaisesti yhteisön sääntöjä noudattaen, sanotun kuitenkaan rajoittamatta 4 kohdan toisen alakohdan soveltamista. Tässä yhteydessä huomioon otettava määräytymisperuste rajataan kaikkien jäsenvaltioiden osalta 50 prosenttiin 7 kohdan mukaisesti määritellystä bruttokansantulosta (BKTL);

               c)

               soveltamalla kaikkien jäsenvaltioiden yhteenlaskettuun BKTL:oon kerrointa, joka vahvistetaan talousarviomenettelyn yhteydessä kaikkien muiden tulojen perusteella, sanotun kuitenkaan rajoittamatta 5 kohdan toisen alakohdan soveltamista.

         2.   Euroopan unionin yleiseen talousarvioon otettavia omia varoja ovat lisäksi tulot, jotka kertyvät EY:n perustamissopimuksen tai Euratomin perustamissopimuksen mukaisesti jonkin yhteisen politiikan osana käyttöön otettavista muista maksuista, edellyttäen, että EY:n perustamissopimuksen 269 artiklan tai Euratomin perustamissopimuksen 173 artiklan mukainen menettely on saatettu päätökseen.
   3.   Jäsenvaltiot pidättävät itselleen keruukustannuksina 25 prosenttia 1 kohdan a alakohdassa tarkoitetuista määristä.
   4.   Edellä 1 kohdan b alakohdassa tarkoitettu yhdenmukainen verokanta on 0,30 prosenttia.
   Alv-kanta vahvistetaan yksinomaan kaudeksi 2007–2013 Itävallan osalta 0,225 prosenttiin, Saksan osalta 0,15 prosenttiin sekä Alankomaiden ja Ruotsin osalta 0,10 prosenttiin.
   5.   Kunkin jäsenvaltion BKTL:oon sovelletaan 1 kohdan c alakohdassa tarkoitettua yhdenmukaista kerrointa.
   Yksinomaan kaudella 2007–2013 Alankomaiden vuotuiseen BKTL-osuuteen tehdään 605 miljoonan euron bruttovähennys ja Ruotsin vuotuiseen BKTL-osuuteen 150 miljoonan euron bruttovähennys vuoden 2004 hintoina. Nämä määrät mukautetaan käypiin hintoihin soveltamalla komission laskemaa viimeisintä Euroopan unionin bruttokansantuotteen (BKT) euro-deflaatiokerrointa, joka on saatavilla alustavaa talousarvioesitystä laadittaessa. Nämä bruttovähennykset myönnetään sen jälkeen, kun tämän päätöksen 4 ja 5 artiklassa tarkoitettu Yhdistyneen kuningaskunnan hyväksi tehtävä korjaus ja sen rahoitus on laskettu, eivätkä ne vaikuta kyseiseen korjaukseen.
   6.   Jos talousarviota ei ole hyväksytty varainhoitovuoden alussa, sovelletaan uuden alv-kannan ja kertoimen voimaantuloon asti voimassa olevaa alv-kantaa ja jäsenvaltioiden BKTL:oon sovellettavaa kerrointa.
   7.   Tätä päätöstä sovellettaessa BKTL:lla tarkoitetaan kyseisen vuoden markkinahintaista bruttokansantuloa sellaisena kuin komissio on sen laskenut soveltaen EKT-95:tä asetuksen (EY) N:o 2223/96 mukaisesti.
   Jos EKT-95:een tehdään muutoksia, jotka aiheuttavat huomattavia muutoksia komission ilmoittamaan BKTL:oon, neuvosto päättää yksimielisesti komission ehdotuksesta ja Euroopan parlamenttia kuultuaan, sovelletaanko kyseisiä muutoksia tähän päätökseen.
   3 artikla
   1.   Yhteisöjen käyttöön vuotuisten maksumäärärahojen kattamiseksi asetettavien omien varojen kokonaismäärä saa olla enintään 1,24 prosenttia jäsenvaltioiden yhteenlasketusta BKTL:sta.
   2.   Euroopan unionin yleiseen talousarvioon otettujen maksusitoumusmäärärahojen vuotuinen kokonaismäärä saa olla enintään 1,31 prosenttia jäsenvaltioiden yhteenlasketusta BKTL:sta.
   Maksusitoumuksiin ja maksumääräyksiin käytettävien määrärahojen välillä on säilytettävä kiinteä yhteys, jotta varmistetaan niiden yhdenmukaisuus ja jotta 1 kohdan mukaisia enimmäismääriä voidaan noudattaa seuraavina vuosina.
   3.   Jos EKT-95:een tehdään muutoksia, jotka aiheuttavat huomattavia muutoksia tämän päätöksen mukaisesti sovellettavan BKTL:n tasoon, komissio laskee 1 ja 2 kohdassa määritellyt maksumäärärahojen ja maksusitoumusmäärärahojen enimmäismäärät uudelleen seuraavan laskentakaavan perusteella:

   jossa t on viimeisin kokonainen vuosi, jonka osalta markkinahintaisen bruttokansantulon yhdenmukaistamisesta 15 päivänä heinäkuuta 2003 annetun neuvoston asetuksen (EY, Euratom) N:o 1287/2003 (6) (BKTL-asetus) mukaiset tiedot ovat saatavilla.
   4 artikla
   1.   Yhdistyneen kuningaskunnan hyväksi tehdään budjettiepätasapainon korjaus.
   Korjaus määritetään:

               a)

               laskemalla edeltävältä varainhoitovuodelta erotus seuraavien osuuksien välillä:

                           —

                           Yhdistyneen kuningaskunnan prosenttiosuus rajaamattoman alv-määräytymisperusteen kokonaismäärästä, ja

                           —

                           Yhdistyneen kuningaskunnan prosenttiosuus jäsenvaltioille kohdennettujen menojen kokonaismäärästä;

               b)

               kertomalla täten saatu erotus jäsenvaltioille kohdennettujen menojen kokonaismäärällä;

               c)

               kertomalla b alakohdan tulos 0,66:lla;

               d)

               vähentämällä c alakohdan mukaisesti saadusta määrästä Yhdistyneelle kuningaskunnalle rajattuun alv-perusteeseen siirtymisestä aiheutuvat vaikutukset ja 2 artiklan 1 kohdan c alakohdassa tarkoitetut maksut, eli erotus seuraavien osuuksien välillä:

                           —

                           osuus, jonka Yhdistynyt kuningaskunta olisi joutunut maksamaan 2 artiklan 1 kohdan b ja c alakohdassa tarkoitetuista varoista rahoitetuista määristä, jos yhdenmukaista verokantaa olisi sovellettu rajaamattomiin alv-perusteisiin, ja

                           —

                           Yhdistyneelle kuningaskunnalle 2 artiklan 1 kohdan b ja c alakohdan mukaisesti aiheutuvat maksut;

               e)

               vähentämällä d alakohdan mukaisesti saadusta määrästä Yhdistyneen kuningaskunnan saama nettohyöty siitä, että 2 artiklan 1 kohdan a alakohdassa tarkoitettujen, jäsenvaltioiden itselleen keräämis- ja siitä johtuvina kustannuksina pidättämien varojen prosenttiosuus on noussut;

               f)

               laskemalla mukautus e alakohdan mukaisesti saadulle määrälle Euroopan unionin kunkin laajentumisen yhteydessä hyvityksen alentamiseksi, jotta varmistetaan se, että menot, joita ei hyvitetä ennen laajentumista, jäävät edelleen hyvittämättä sen jälkeen. Mukautus tehdään vähentämällä kohdennettujen menojen kokonaismäärää määrällä, joka vastaa liittyvien valtioiden liittymistä edeltävien menojen vuotuista määrää. Kaikki näin lasketut määrät siirretään seuraaville varainhoitovuosille ja mukautetaan vuosittain soveltamalla komission laskemaa viimeisintä Euroopan unionin BKT:n euro-deflaatiokerrointa. Tätä kohtaa ei enää sovelleta siitä korjauksesta alkaen, joka otetaan ensimmäisen kerran talousarvioon vuonna 2014;

               g)

               mukauttamalla laskentaa siten, että jäsenvaltioille kohdennettujen menojen kokonaismäärästä vähennetään niille jäsenvaltioille kohdennettujen menojen kokonaismäärä, jotka ovat liittyneet Euroopan unioniin 30 päivän huhtikuuta 2004 jälkeen, lukuun ottamatta maatalouden suoria tukia ja markkinoihin liittyviä menoja sekä sitä osuutta maaseudun kehittämisen määrärahoista, joka on peräisin EMOTR:n tukiosastosta.

         Tämä vähennys otetaan asteittain käyttöön seuraavan aikataulun mukaisesti:

               Yhdistyneen kuningaskunnan hyväksi tehtävä korjaus, joka otetaan ensimmäisen kerran talousarvioon vuonna

               (Edellä määriteltyjen) laajentumiseen liittyvien menojen prosenttiosuus, joka suljetaan pois Yhdistyneen kuningaskunnan hyväksi tehtävän korjauksen laskennasta

               2009

               20

               2010

               70

               2011

               100

         2.   Edellä 1 kohdan g alakohdassa tarkoitettu jäsenvaltioille kohdennettujen menojen vähennyksestä johtuva Yhdistyneen kuningaskunnan lisärahoitusosuus saa olla kaudella 2007–2013 korkeintaan 10,5 miljardia euroa vuoden 2004 hintoina. Komission yksiköt tarkistavat vuosittain, ylittääkö korjauksen kumuloituva mukautus tämän määrän. Käypinä hintoina ilmoitetut määrät muutetaan laskennassa vuoden 2004 hinnoiksi soveltamalla viimeisintä saatavilla olevaa komission laskemaa Euroopan unionin BKT:n euro-deflaatiokerrointa. Jos 10,5 miljardin euron enimmäismäärä ylittyy, Yhdistyneen kuningaskunnan maksuosuutta alennetaan vastaavasti.
   Jos unioniin liittyy uusia jäsenvaltioita ennen vuotta 2013, 10,5 miljardin euron enimmäismäärää tarkistetaan ylöspäin.
   5 artikla
   1.   Muut jäsenvaltiot vastaavat korjauksen rahoittamisesta seuraavalla tavalla:

               a)

               rahoituksen jakaantuminen lasketaan ensin sen osuuden mukaisesti, joka kullakin jäsenvaltiolla, Yhdistynyttä kuningaskuntaa lukuun ottamatta, on 2 artiklan 1 kohdan c alakohdassa tarkoitetuista maksuista, ja ottamatta huomioon 2 artiklan 5 kohdassa tarkoitettuja Alankomaille ja Ruotsille myönnettäviä BKTL:oon perustuvien maksuosuuksien bruttovähennyksiä;

               b)

               tämän jälkeen rahoituksen jakautumista mukautetaan siten, että Saksan, Alankomaiden, Itävallan ja Ruotsin rahoitusosuus rajoitetaan neljäsosaan niiden tästä laskelmasta saatavasta tavanomaisesta osuudesta.

         2.   Korjaus tehdään Yhdistyneen kuningaskunnan hyväksi alentamalla sille 2 artiklan 1 kohdan c alakohdasta aiheutuvia maksuja. Rahoitus, josta muut jäsenvaltiot vastaavat, lisätään niille 2 artiklan 1 kohdan c alakohdasta aiheutuviin maksuihin.
   3.   Komissio tekee 2 artiklan 5 kohdan, 4 artiklan ja tämän artiklan soveltamiseksi tarvittavat laskelmat.
   4.   Jos talousarviota ei ole varainhoitovuoden alussa hyväksytty, sovelletaan edelleen viimeiseen lopullisesti vahvistettuun talousarvioon otettua, Yhdistyneen kuningaskunnan hyväksi tehtyä korjausta sekä rahoitusta, josta muut jäsenvaltiot vastaavat.
   6 artikla
   Edellä 2 artiklassa tarkoitettuja tuloja käytetään erittelemättä kaikkien Euroopan unionin yleiseen talousarvioon otettujen menojen rahoittamiseen.
   7 artikla
   Varainhoitovuoden kaikkien toteutuneiden menojen jälkeen mahdollisesti jäljelle jäävä yhteisöjen tulojen ylijäämä siirretään seuraavalle varainhoitovuodelle.
   8 artikla
   1.   Jäsenvaltiot perivät 2 artiklan 1 kohdan a alakohdassa tarkoitetut yhteisöjen omat varat kansallisten lakiensa, asetustensa ja hallinnollisten määräystensä mukaisesti, jotka on tarvittaessa mukautettava niin, että ne täyttävät yhteisön säännöissä asetetut vaatimukset.
   Komissio tarkastelee säännöllisesti jäsenvaltioiden sille tiedoksi toimittamia kansallisia säännöksiä ja määräyksiä, toimittaa jäsenvaltioille mukautukset, joita se pitää tarpeellisina sen varmistamiseksi, että kansalliset säännökset ja määräykset ovat yhdenmukaisia yhteisön sääntöjen kanssa, ja antaa budjettivallan käyttäjälle tätä koskevan kertomuksen.
   Jäsenvaltioiden on annettava 2 artiklan 1 kohdan a, b ja c alakohdassa määrätyt varat komission käyttöön.
   2.   Neuvosto antaa EY:n perustamissopimuksen 279 artiklan 2 kohdassa ja Euratomin perustamissopimuksen 183 artiklassa määrätyn menettelyn mukaisesti tämän päätöksen täytäntöön panemiseksi tarvittavat säännökset sekä säännökset ja määräykset, jotka koskevat 2 artiklassa ja 5 artiklassa tarkoitettujen tulojen keräämisen valvontaa, niiden asettamista komission käyttöön ja niiden maksamista.
   9 artikla
   Komissio toteuttaa kaikki Euroopan unionin menot – yhteinen maatalouspolitiikka mukaan lukien – ja varat – Yhdistyneen kuningaskunnan jäsenmaksualennus mukaan lukien – kattavan kokonaisvaltaisen ja laaja-alaisen uudelleentarkastelun, josta se antaa kertomuksen kaudella 2008–2009, ja tarkastelee siinä yhteydessä yleisesti omien varojen järjestelmää.
   10 artikla
   1.   Jollei 2 kohdasta muuta johdu, päätös 2000/597/EY, Euratom kumotaan 1 päivästä tammikuuta 2007. Viittauksia jäsenvaltioiden rahoitusosuuksien korvaamisesta yhteisöjen omilla varoilla 21 päivänä huhtikuuta 1970 tehtyyn neuvoston päätökseen 70/243/EHTY, ETY, Euratom (7), yhteisön omien varojen järjestelmästä 7 päivänä toukokuuta 1985 tehtyyn neuvoston päätökseen 85/257/ETY, Euratom (8), yhteisön omien varojen järjestelmästä 24 päivänä kesäkuuta 1988 tehtyyn neuvoston päätökseen 88/376/ETY, Euratom (9), Euroopan yhteisöjen omista varoista 31 päivänä lokakuuta 1994 tehtyyn neuvoston päätökseen 94/728/EY, Euratom (10) ja 2000/597/EY, Euratom pidetään viittauksina tähän päätökseen.
   2.   Päätösten 88/376/ETY, Euratom, 94/728/EY, Euratom ja 2000/597/EY, Euratom 2, 4 ja 5 artiklaa sovelletaan edelleen niiden tulojen laskemiseen ja mukauttamiseen, jotka saadaan, kun kaikkia jäsenvaltioita koskevaa yhdenmukaista verokantaa sovelletaan yhdenmukaisesti määritettyyn alv-määräytymisperusteeseen, joka on rajattu 50–55 prosenttiin kunkin jäsenvaltion bruttokansantuotteesta tai BKTL:sta, varainhoitovuodesta riippuen, sekä laskettaessa budjettiaseman epätasapainon korjausta Yhdistyneen kuningaskunnan hyväksi varainhoitovuosien 1988–2006 osalta.
   3.   Jäsenvaltiot pidättävät edelleen kymmenen prosenttia keräämiskustannuksina niistä 2 artiklan 1 kohdan a alakohdassa tarkoitetuista omista varoista, jotka jäsenvaltioiden olisi sovellettavien yhteisön sääntöjen mukaisesti pitänyt antaa käyttöön ennen 28 päivää helmikuuta 2001.
   11 artikla
   Neuvoston pääsihteeri antaa tämän päätöksen tiedoksi jäsenvaltioille.
   Jäsenvaltioiden on toimitettava neuvoston pääsihteerille viipymättä tieto tämän päätöksen täytäntöönpanoa varten tarvittavien, valtiosääntöjensä asettamien vaatimusten mukaisten menettelyjen saattamisesta päätökseen.
   Tämä päätös tulee voimaan viimeisen toisessa kohdassa tarkoitetun tiedonannon vastaanottamista seuraavan kuukauden ensimmäisenä päivänä.
   Sitä sovelletaan 1 päivästä tammikuuta 2007.
   12 artikla
   Tämä päätös julkaistaan Euroopan unionin virallisessa lehdessä.

      Tehty Luxemburgissa 7 päivänä kesäkuuta 2007.

            Neuvoston puolesta

            Puheenjohtaja

         M. GLOS

      (1)  Lausunto annettu 4.7.2006 (ei vielä julkaistu virallisessa lehdessä).

      (2)  EUVL C 203, 25.8.2006, s. 50.

      (3)  EUVL C 309, 16.12.2006, s. 103.

      (4)  EYVL L 310, 30.11.1996, s. 1. Asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 1267/2003 (EUVL L 180, 18.7.2003, s. 1).

      (5)  EYVL L 253, 7.10.2000, s. 42.

      (6)  EUL L 181, 19.7.2003, s. 1.

      (7)  EYVL L 94, 28.4.1970, s. 19.

      (8)  EYVL L 128, 14.5.1985, s. 15.

      (9)  EYVL L 185, 15.7.1988, s. 24.

      (10)  EYVL L 293, 12.11.1994, s. 9.


title: 2006/471/EY: Neuvoston päätös, tehty  27 päivänä kesäkuuta 2006 , neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyllä päätöksellä 2003/479/EY säädettyjen korvausten tarkistamisesta

text:
               8.7.2006

               FI

               Euroopan unionin virallinen lehti

               L 187/32

      NEUVOSTON PÄÄTÖS,
   tehty 27 päivänä kesäkuuta 2006,
   neuvoston pääsihteeristön palvelukseen määräaikaisesti otettaviin kansallisiin asiantuntijoihin ja neuvoston pääsihteeristön palvelukseen määräaikaisesti siirrettävään kansalliseen sotilashenkilöstöön sovellettavista säännöistä tehdyllä päätöksellä 2003/479/EY säädettyjen korvausten tarkistamisesta
   (2006/471/EY)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan 1 kohdan,
   ottaa huomioon Euroopan yhteisön perustamissopimuksen ja erityisesti sen 207 artiklan 2 kohdan,
   ottaa huomioon neuvoston päätöksen 2003/479/EY (1) ja erityisesti sen 15 artiklan,
   sekä katsoo seuraavaa:

               (1)

               Päätöksen 2003/479/EY 15 artiklan 7 kohdassa säädetään, että neuvoston pääsihteeristön palvelukseen otettaville kansallisille asiantuntijoille ja neuvoston pääsihteeristön palvelukseen siirrettävälle kansalliselle sotilashenkilöstölle myönnetyt oleskelukorvaukset tarkistetaan kerran vuodessa Brysselissä ja Luxemburgissa työskentelevien yhteisön virkamiesten palkkauksen tarkistusta vastaavasti; tarkistuksella ei ole takautuvaa vaikutusta.

               (2)

               Näiden korvausten viimeisestä tarkistuksesta on säädetty päätöksellä 2005/442/EY, joka on tullut voimaan 1 päivänä kesäkuuta 2005.

               (3)

               Neuvosto on tarkistanut yhteisön virkamiesten palkkoja ja eläkkeitä 1 päivästä heinäkuuta 2005 2,2 prosentilla Euroopan yhteisöjen virkamiesten ja muun henkilöstön palkkojen ja eläkkeiden sekä näihin palkkoihin ja eläkkeisiin liittyvien korjauskertoimien mukauttamisesta 20 päivänä joulukuuta 2005 annetulla neuvoston asetuksella (EY, Euratom) N:o 2104/2005 (2),

         ON PÄÄTTÄNYT SEURAAVAA:
   1 artikla
   1.   Korvataan päätöksen 2003/479/EY 15 artiklan 1 kohdassa määrä 28,16 euroa määrällä 28,78 euroa ja määrä 112,61 euroa määrällä 115,09 euroa.
   2.   Korvataan 15 artiklan 2 kohdassa oleva taulukko seuraavasti:

                  ”Palvelukseenottopaikkakunnan ja asemapaikan välimatka (km)

                  Määrä euroina

                  0–150

                  0

                  > 150

                  73,98

                  > 300

                  131,52

                  > 500

                  213,73

                  > 800

                  345,26

                  > 1 300

                  542,55

                  > 2 000

                  649,43”

   3.   Korvataan 15 artiklan 4 kohdassa määrä 28,16 euroa määrällä 28,78 euroa.
   2 artikla
   Tämä päätös tulee voimaan sen tekemispäivää seuraavan kuukauden ensimmäisenä päivänä.

      Tehty Luxemburgissa 27 päivänä kesäkuuta 2006.

            Neuvoston puolesta

            Puheenjohtaja

         J. PRÖLL

      (1)  EUVL L 160, 28.6.2003, s. 72. Päätös sellaisena kuin se on viimeksi muutettuna päätöksellä 2005/442/EY (EUVL L 153, 16.6.2005, s. 32).

      (2)  EUVL L 337, 22.12.2005, s. 7.


title: Neuvoston päätös (YUTP) 2017/380, annettu 3 päivänä maaliskuuta 2017, Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta

text:
               4.3.2017

               FI

               Euroopan unionin virallinen lehti

               L 58/29

         NEUVOSTON PÄÄTÖS (YUTP) 2017/380,
   annettu 3 päivänä maaliskuuta 2017,
   Lähi-idän rauhanprosessiin nimitetyn Euroopan unionin erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 15 päivänä huhtikuuta 2015 päätöksen (YUTP) 2015/599 (1), jolla Fernando GENTILINI nimitettiin Euroopan unionin erityisedustajaksi, jäljempänä ’erityisedustaja’, Lähi-idän rauhanprosessiin. Erityisedustajan toimeksianto päättyy 28 päivänä helmikuuta 2017.

               (2)

               Erityisedustajan toimeksiantoa olisi jatkettava 16 kuukaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa perussopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Fernando GENTILINIn toimeksiantoa Lähi-idän rauhanprosessiin nimitettynä erityisedustajana 30 päivään kesäkuuta 2018. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   1.   Erityisedustajan toimeksianto perustuu Lähi-idän rauhanprosessia koskevan unionin politiikan tavoitteisiin.
   2.   Yleistavoitteena on kokonaisvaltainen rauha, joka olisi saavutettava pohjautuen kahden valtion ratkaisuun, joka käsittää Israelin sekä demokraattisen, alueellisesti yhtenäisen, elinkelpoisen, rauhanomaisen ja täysivaltaisen Palestiinan valtion ja jossa näillä rinnakkain elävillä valtioilla on turvalliset ja tunnustetut rajat sekä normaalit suhteet naapureihinsa Yhdistyneiden kansakuntien (YK) turvallisuusneuvoston päätöslauselmien 242 (1967) ja 338 (1973) mukaisesti ja palauttaen mieliin muut asiaa koskevat päätöslauselmat, mukaan lukien päätöslauselman 2334 (2016), sekä Madridin periaatteiden, mukaan lukien maata rauhan vastineeksi -periaate, Lähi-idän rauhansuunnitelman, osapuolten aiemmin tekemien sopimusten, arabimaailman rauhanaloitteen ja Lähi-idän kvartetin, jäljempänä ’kvartetti’, 1 päivänä heinäkuuta 2016 antamien suositusten mukaisesti. Ottaen huomioon Israelin ja arabien suhteiden eri osatekijät alueellinen ulottuvuus on kokonaisvaltaisen rauhan olennainen osa.
   3.   Tämän tavoitteen saavuttamiseksi poliittiset painopisteet ovat kahden valtion ratkaisun säilyttäminen sekä rauhanprosessin käynnistäminen uudelleen ja sen tukeminen. Myönteisen lopputuloksen saavuttamiseksi on tärkeää määritellä neuvottelujen perusta selkeillä parametreilla, ja unioni on vahvistanut joulukuussa 2009, joulukuussa 2010 ja heinäkuussa 2014 annetuissa neuvoston päätelmissä tällaisia parametreja koskevan kantansa, jota se edistää edelleen aktiivisesti.
   4.   Unioni on sitoutunut työskentelemään osapuolten ja kansainväliseen yhteisöön kuuluvien kumppanien kanssa muun muassa osallistumalla kvartettiin ja toteuttamalla aktiivisesti asianmukaisia kansainvälisiä aloitteita uuden dynamiikan luomiseksi neuvotteluja varten.
   3 artikla
   Toimeksianto
   1.   Poliittisten tavoitteiden saavuttamiseksi erityisedustajan toimeksiantona on

               a)

               antaa aktiivinen ja tehokas unionin panos toimiin ja aloitteisiin, joilla pyritään lopullisesti ratkaisemaan Israelin ja Palestiinan välinen konflikti kahden valtion ratkaisun pohjalta ja unionin parametrien ja asiaa koskevien YK:n turvallisuusneuvoston päätöslauselmien, mukaan lukien YK:n turvallisuusneuvoston päätöslauselma 2334 (2016), mukaisesti sekä tehdä ehdotuksia EU:n toimiksi tältä osin;

               b)

               edistää ja ylläpitää läheisiä suhteita rauhanprosessin kaikkiin osapuoliin, asiaankuuluviin poliittisiin toimijoihin, alueen muihin maihin, kvartetin jäseniin ja muihin maihin, joita asia koskee, sekä YK:hon ja muihin asiaankuuluviin kansainvälisiin järjestöihin, kuten Arabiliittoon, rauhanprosessin lujittamiseksi yhteistyössä niiden kanssa;

               c)

               työskennellä asianmukaisesti mahdollisten uusien neuvottelupuitteiden edistämiseksi ja kehittämiseksi yhdessä kaikkien keskeisten sidosryhmien ja jäsenvaltioiden kanssa, erityisesti edistämällä Pariisissa 15 päivänä tammikuuta 2017 pidetyn konferenssin osanottajien hyväksymän yhteisen lausuman tavoitteita (2);

               d)

               tukea aktiivisesti osapuolten välisiä rauhanneuvotteluja ja osallistua niihin aktiivisesti muun muassa esittämällä ehdotuksia unionin puolesta sen vakiintuneen pitkäaikaisen politiikan mukaisesti kyseisten neuvotteluiden puitteissa;

               e)

               varmistaa unionin jatkuva läsnäolo asiaa koskevilla kansainvälisillä foorumeilla;

               f)

               osallistua kriisien hallintaan ja ennaltaehkäisemiseen, myös Gazan osalta;

               g)

               osallistua pyydettäessä osapuolten välisten kansainvälisten sopimusten täytäntöönpanoon sekä käynnistää diplomaattiset toimet osapuolten kanssa, jos näiden sopimusten määräyksiä ei noudateta;

               h)

               osallistua poliittisiin toimiin, joilla saadaan aikaan perustavanlaatuinen muutos kestävän ratkaisun löytämiseksi Gazan alueelle, joka on tulevan Palestiinan valtion erottamaton osa ja jota olisi käsiteltävä neuvotteluissa;

               i)

               kiinnittää erityistä huomiota rauhanprosessin alueellisiin ulottuvuuksiin vaikuttaviin tekijöihin, sitoutumiseen arabikumppaneiden kanssa sekä arabimaailman rauhanaloitteen täytäntöönpanoon;

               j)

               ylläpitää rakentavia suhteita rauhanprosessin yhteydessä tehtyjen sopimusten allekirjoittajiin, jotta edistetään demokratian perussääntöjen noudattamista, joihin kuuluvat esimerkiksi kansainvälisen humanitaarisen oikeuden noudattaminen sekä ihmisoikeuksien ja oikeusvaltioperiaatteen kunnioittaminen;

               k)

               tehdä ehdotuksia unionin mahdollisuuksista osallistua rauhanprosessiin sekä parhaista tavoista jatkaa unionin aloitteita ja käynnissä olevia rauhanprosessiin liittyviä unionin toimia, kuten unionin osallistuminen Palestiinan uudistuksiin, unionin asiaan liittyvien kehityshankkeiden poliittiset näkökohdat mukaan lukien;

               l)

               sitouttaa osapuolet pidättymään yksipuolisista toimista, jotka uhkaavat kahden valtion ratkaisun käytettävyyttä, erityisesti Jerusalemissa ja miehitetyn Länsirannan C-alueella;

               m)

               raportoida säännöllisesti kvartetin lähettiläänä neuvottelujen etenemisestä ja suunnasta sekä kvartetin toiminnasta sekä osallistua kvartetin lähettiläiden kokousten valmisteluun unionin kantojen pohjalta ja muiden kvartetin jäsenten kanssa koordinoiden;

               n)

               myötävaikuttaa unionin ihmisoikeuspolitiikan, muun muassa ihmisoikeuksia koskevien unionin suuntaviivojen, erityisesti lapsia aseellisten selkkauksien yhteydessä koskevien sekä naisiin ja tyttöihin kohdistuvan väkivallan ja kaikkien heihin kohdistuvien syrjintämuotojen torjumista koskevien unionin suuntaviivojen, sekä naisia, rauhaa ja turvallisuutta koskevaan YK:n turvallisuusneuvoston päätöslauselmaan 1325 (2000) liittyvän unionin politiikan täytäntöönpanoon yhteistyössä ihmisoikeuksista vastaavan Euroopan unionin erityisedustajan kanssa, muun muassa seuraamalla tapahtuvaa kehitystä ja raportoimalla siitä sekä antamalla suosituksia tältä osin;

               o)

               vaikuttaa siihen, että alueen mielipidejohtajien käsitys unionin roolista selkenee.

         2.   Erityisedustaja tukee korkean edustajan toimintaa ja valvoo samalla yleisesti kaikkia Lähi-idän rauhanprosessiin liittyviä unionin toimia kyseisellä alueella.
   4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii tämän ensisijaisena yhteyspisteenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon ja sen asiaankuuluvien yksiköiden kanssa.
   4.   Erityisedustaja sovittaa toimensa tiiviisti yhteen Jerusalemissa sijaitsevan unionin edustajan toimiston, unionin Tel Avivin edustuston sekä alueen kaikkien muiden asiaankuuluvien unionin edustustojen kanssa.
   5.   Erityisedustaja toimii ensisijaisesti alueella, mutta varmistaa riittävän läsnäolon myös Euroopan ulkosuhdehallinnon päätoimipaikassa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje 1 päivänä maaliskuuta 2017 alkavalle ja 30 päivänä kesäkuuta 2018 päättyvälle kaudelle on 1 825 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja Euroopan ulkosuhdehallinto voivat esittää, että henkilöstöä lähetetään työskentelemään erityisedustajan kanssa. Tällaisen lähetetyn henkilöstön palkat maksaa lähettävä jäsenvaltio, lähettävä unionin toimielin tai Euroopan ulkosuhdehallinto. Myös jäsenvaltioiden unionin toimielimiin tai Euroopan ulkosuhdehallintoon lähettämiä asiantuntijoita voidaan asettaa työskentelemään erityisedustajan kanssa. Sopimussuhteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, lähettävän unionin toimielimen tai Euroopan ulkosuhdehallinnon alaisina, ja he suorittavat tehtävänsä ja toimivat erityisedustajan toimeksiannon toteuttamista edistävällä tavalla.
   4.   Erityisedustajan henkilöstö sijoitetaan asiaankuuluvan Euroopan ulkosuhdehallinnon yksikön tai unionin edustuston tiloihin, jotta varmistetaan toiminnan yhtenäisyys ja johdonmukaisuus.
   7 artikla
   Erityisedustajan ja hänen henkilöstönsä erioikeudet ja vapaudet
   Erityisedustajan ja hänen henkilöstönsä hoitaman tehtävän loppuun saattamisen ja sujuvan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaiden kanssa. Jäsenvaltiot ja Euroopan ulkosuhdehallinto antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (3) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio, Euroopan ulkosuhdehallinto ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot alueella ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa perussopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa mukaisesti ja vastuualueen turvallisuustilanteen perusteella suoraan hänen alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla Euroopan ulkosuhdehallinnon ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen vastuualueelle ja sen sisällä sekä turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä valmiussuunnitelman ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on vastuualueen olosuhteiden edellyttämä korkean riskin kattava vakuutusturva;

               c)

               varmistamalla, että kaikille unionin ulkopuolelle lähetetyille erityisedustajan avustajaryhmän jäsenille, myös paikalta palvelukseen otetulle henkilöstölle, annetaan joko ennen vastuualueelle saapumista tai heti saapumisen yhteydessä Euroopan ulkosuhdehallinnon kyseiselle alueelle antamaan riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla toimeksiannossa saavutettua edistymistä koskevan kertomuksen ja toimeksiannon toteuttamista koskevan kertomuksen yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuusasioista.

         11 artikla
   Raportointi
   Erityisedustaja raportoi säännöllisin väliajoin suullisesti ja kirjallisesti korkealle edustajalle sekä Euroopan ulkosuhdehallinnolle. Erityisedustaja raportoi säännöllisin väliajoin PTK:lle, ja lisäksi sovelletaan raportoinnin ja tavoitteiden asettamisen vähimmäisvaatimuksia, jotka on määritelty unionin erityisedustajien nimittämistä, toimeksiantoa ja rahoitusta koskevissa suuntaviivoissa. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa raportteja ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Koordinointi
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien kanssa. Erityisedustaja tiedottaa säännöllisesti toiminnastaan unionin ja jäsenvaltioiden Tel Avivin ja Jerusalemin edustustoille.
   2.   Paikan päällä on pidettävä yllä läheisiä suhteita asiaankuuluvien jäsenvaltioiden edustustojen päälliköihin, unionin edustustojen päälliköihin ja YTPP-operaatioiden johtajiin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa tiiviissä yhteistyössä unionin Tel Avivin edustuston päällikön ja Jerusalemissa sijaitsevan unionin edustajan toimiston kanssa paikallisen tason poliittista ohjausta palestiinalaisalueella toteutettavan Euroopan unionin poliisioperaation (EUPOL COPPS) ja Rafahin rajanylityspaikkaa koskevan Euroopan unionin rajavalvonnan avustusoperaation (EU BAM Rafah) johtajille. Erityisedustajan on myös pidettävä yhteyttä muihin paikan päällä oleviin kansainvälisiin ja alueellisiin toimijoihin.
   13 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja esittää neuvostolle, korkealle edustajalle ja komissiolle toimeksiannossa saavutettua edistymistä koskevan kertomuksen 30 päivään syyskuuta 2017 mennessä ja kattavan kertomuksen toimeksiannon toteuttamisesta 31 päivään maaliskuuta 2018 mennessä.
   14 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2017.

      Tehty Brysselissä 3 päivänä maaliskuuta 2017.

            Neuvoston puolesta

            Puheenjohtaja

         M. FARRUGIA

      (1)  Neuvoston päätös (YUTP) 2015/599, annettu 15 päivänä huhtikuuta 2015, Euroopan unionin erityisedustajan nimittämisestä Lähi-idän rauhanprosessiin (EUVL L 99, 16.4.2015, s. 29).

      (2)  Yksi jäsenvaltio (Yhdistynyt kuningaskunta) osallistui konferenssiin ainoastaan tarkkailijana eikä liittynyt konferenssissa hyväksyttyyn yhteiseen lausumaan.

      (3)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


Avis juridique important

|

31998D1015(01)

Neuvoston päätös, tehty 1 päivänä lokakuuta 1998, ammatillisen koulutuksen neuvoa-antavan komitean työntekijöiden ryhmään kuuluvien espanjalaisten jäsenten nimeämisestä

Virallinen lehti nro C 317 , 15/10/1998 s. 0001 - 0001

NEUVOSTON PÄÄTÖS,tehty 1 päivänä lokakuuta 1998,ammatillisen koulutuksen neuvoa-antavan komitean työntekijöiden ryhmään kuuluvien espanjalaisten jäsenten nimeämisestä (98/C 317/01)EUROOPAN UNIONI, jokaottaa huomioon Euroopan yhteisön perustamissopimuksen ja erityisesti sen 128 artiklan,ottaa huomioon yhteisen ammatillista koulutusta koskevan politiikan toteuttamisen yleisperiaatteista 2 päivänä huhtikuuta 1963 annetun neuvoston päätöksen (1) ja erityisesti sen neljännen periaatteen,sekä katsoo, ettäneuvosto on 16 päivänä maaliskuuta 1995 tekemällään päätöksellä (2) nimennyt ammatillisen koulutuksen neuvoa-antavan komitean varsinaiset jäsenet ja varajäsenet 16 päivästä maaliskuuta 1998 15 päivään maaliskuuta 2000 saakka lukuun ottamatta Espanjan työntekijäjärjestöjen edustajia, jaEspanjan hallituksen esittämä tiedonanto on otettava huomioon,ON PÄÄTTÄNYT SEURAAVAA:1 artikla Nimetään seuraavat henkilöt ammatillisen koulutuksen neuvoa-antavan komitean varsinaisiksi jäseniksi ja varajäseneksi 1 päivänä lokakuuta 1998 alkavaksi ja 15 päivänä maaliskuuta 2000 päättyväksi toimikaudeksi:>TAULUKON PAIKKA>2 artikla Tämä päätös julkaistaan tiedoksi Euroopan yhteisöjen virallisessa lehdessä.Tehty Luxemburgissa 1 päivänä lokakuuta 1998.Neuvoston puolestaC. EINEMPuheenjohtaja(1) EYVL 63, 20.4.1963, s. 1338/63.(2) EYVL C 99, 1.4.1998, s. 4.


title: Euroopan parlamentin päätös (EU) 2016/1494, annettu 28 päivänä huhtikuuta 2016, Euroopan unionin elinten käännöskeskuksen varainhoitovuoden 2014 tilien päättämisestä

text:
               14.9.2016

               FI

               Euroopan unionin virallinen lehti

               L 246/185

         EUROOPAN PARLAMENTIN PÄÄTÖS (EU) 2016/1494,
   annettu 28 päivänä huhtikuuta 2016,
   Euroopan unionin elinten käännöskeskuksen varainhoitovuoden 2014 tilien päättämisestä
   EUROOPAN PARLAMENTTI, joka

               —

               ottaa huomioon Euroopan unionin elinten käännöskeskuksen lopullisen tilinpäätöksen varainhoitovuodelta 2014,

               —

               ottaa huomioon tilintarkastustuomioistuimen kertomuksen Euroopan unionin elinten käännöskeskuksen tilinpäätöksestä varainhoitovuodelta 2014 sekä keskuksen vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2014 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 12. helmikuuta 2016 antaman suosituksen varainhoitovuoden 2014 talousarvion toteuttamista koskevan vastuuvapauden myöntämisestä keskukselle (05584/2016 – C8-0068/2016),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon Euroopan unionin elinten käännöskeskuksen perustamisesta 28. marraskuuta 1994 annetun neuvoston asetuksen (EY) N:o 2965/94 (4) ja erityisesti sen 14 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5),

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (6) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen V,

               —

               ottaa huomioon talousarvion valvontavaliokunnan mietinnön (A8-0084/2016),

               1.

               toteaa, että Euroopan unionin elinten käännöskeskuksen tilinpäätöstiedot käyvät ilmi tilintarkastustuomioistuimen vuosikertomuksen liitteestä;

               2.

               hyväksyy Euroopan unionin elinten käännöskeskuksen varainhoitovuoden 2014 tilien päättämisen;

               3.

               kehottaa puhemiestä välittämään tämän päätöksen Euroopan unionin elinten käännöskeskuksen johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 409, 9.12.2015, s. 33.

      (2)  Katso alaviite 1.

      (3)  EUVL L 298, 26.10.2012, s. 1.

      (4)  EYVL L 314, 7.12.1994, s. 1.

      (5)  EYVL L 357, 31.12.2002, s. 72.

      (6)  EUVL L 328, 7.12.2013, s. 42.


Avis juridique important

|

31996D0663

96/663/EY: Neuvoston päätös, tehty 21 päivänä marraskuuta 1996, Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (1994-1998) hyväksymisestä tehdyn päätöksen 93/246/ETY muuttamisesta

Virallinen lehti nro L 306 , 28/11/1996 s. 0036 - 0039

NEUVOSTON PÄÄTÖS,tehty 21 päivänä marraskuuta 1996,Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (1994-1998) hyväksymisestä tehdyn päätöksen 93/246/ETY muuttamisesta (96/663/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 235 artiklan,ottaa huomioon komission ehdotuksen (1),ottaa huomioon Euroopan parlamentin lausunnon (2),ottaa huomioon talous- ja sosiaalikomitean lausunnon (3),ottaa huomioon alueiden komitean lausunnon (4),sekä katsoo, että1) Unkarin tasavallalle ja Puolan kansantasavallalle annettavasta taloudellisesta avusta 18 päivänä joulukuuta 1989 annetussa neuvoston asetuksessa (ETY) N:o 3906/89 (5) säädetään eri aloilla, muun muassa koulutuksen alalla annettavasta avusta Keski- ja Itä-Euroopan maiden taloudellisten ja yhteiskunnallisten uudistusten tukemiseksi,2) neuvosto antoi 19 päivänä heinäkuuta 1993 asetuksen (Euratom, ETY) N:o 2053/93 (6), teknisen avun toimittamisesta itsenäisille entisestä Neuvostoliitosta itsenäistyneille valtioille ja Mongolialle niiden talouden tervehdyttämiseksi ja vakiinnuttamiseksi,3) neuvosto teki 29 päivänä huhtikuuta 1993 päätöksen 93/246/ETY Euroopan laajuisen korkeakouluopetusta koskevan yhteistyöohjelman toisen vaiheen (Tempus II) (7) hyväksymisestä neljäksi vuodeksi 1 päivästä heinäkuuta 1994,4) Phare- ja Tacis-ohjelmien edunsaajina olevat Keski- ja Itä-Euroopan sekä entisen Neuvostoliiton maat pitävät koulutusta ja erityisesti korkeakoulutusta yhtenä avainaloista, jotka mahdollistavat taloudellisen ja yhteiskunnallisen uudistusprosessin,5) Euroopan yhteisö on tehnyt assosiointisopimukset kuuden Keski-Euroopan maan kanssa (8) ja allekirjoittanut assosiointisopimukset neljän muun maan kanssa (9),6) on mahdollista, että myös muiden Keski-Euroopan maiden kanssa allekirjoitetaan ja tehdään assosiointisopimukset,7) Essenissä joulukuussa 1994 kokoontunut Eurooppa-neuvosto määritteli kyseisille assosioiduille maille jäsenyyteen valmistautumista koskevan toimintasuunnitelman, johon sisältyy erityisesti mahdollisuus osallistua yhteisön ohjelmiin etenkin koulutuksen alalla,8) Tempus-ohjelma voi vielä osaltaan edistää tehokkaasti korkeakouluopetuksen rakenteellista kehittämistä, joka on tarpeen talousuudistukseen mukautettujen ammattitutkintojen parantamiseksi kyseisten maiden yhdentämiseksi yhteisön sisämarkkinoihin; muuta välinettä ei ole kyseisen tavoitteen saavuttamiseksi,9) Keski-Euroopan assosioitujen maiden on määritettävä erityinen toimintasuunnitelma ja erityistarpeensa Tempus-ohjelman yhteydessä ottaen erityisesti huomioon maille avautunut mahdollisuus osallistua Sokrates- ja Leonardo-ohjelmiin,10) assosioidut Keski- ja Itä-Euroopan maat (KIE-maat) voivat osallistua Sokrates-ohjelmaan sen 7 artiklan 3 kohdan nojalla ja Leonardo-ohjelmaan sen 9 artiklan 1 kohdan nojalla kyseisten maiden kanssa tehtävissä yhteisön ohjelmiin osallistumista koskevissa assosiointisopimusten lisäpöytäkirjoissa mainittujen edellytysten mukaisesti,11) Euroopan yhteisö on tehnyt kumppanuussopimukset Valko-Venäjän, Kazakstanin, Kirgistanin, Moldovan, Venäjän federaation ja Ukrainan kanssa sekä neuvottelee parhaillaan sopimuksista muiden entisestä Neuvostoliitosta itsenäistyneiden valtioiden kanssa,12) Tempus-ohjelman ottaminen äskettäin käyttöön sellaisissa Tacis-avun piiriin kuuluvissa maissa, joiden tarpeet ovat suuremmat ja alat laajemmat, oikeuttaa täysin aloitetun toiminnan jatkamisen,13) Phare- ja Tacis-ohjelmien rahoitus on vahvistettu 31 päivään joulukuuta 1999 asti,14) neuvoston päätöksen 93/246/ETY 11 artiklassa määrätään, että komissio toteuttaa Tempus-ohjelman toteuttamista koskevan arvioinnin ja esittää 30 päivään huhtikuuta 1996 mennessä ehdotuksen ohjelman jatkamisesta tai mukauttamisesta 1 päivänä heinäkuuta 1998 alkavan jakson osalta,15) kyseisen arvioinnin tulokset ovat vahvistaneet tehtyä valintaa, jonka mukaan avun eri muotoja otetaan käyttöön ja monipuolistetaan entisestään kansallisten tarpeiden ja korkeakoulujärjestelmien ensisijaisten tavoitteiden mukaisesti,16) samassa arvioinnissa osoitettiin mahdollisuudet edistää Tempus-ohjelman avulla tehokkaasti kumppanuusmaissa koulutuksen tarjonnan monipuolistamista ja yliopistojen välistä yhteistyötä ja siten luoda suotuisat olosuhteet tieteellisen, kulttuurisen ja taloudellisen yhteistyön kehittymiselle,17) edellä esitettyjä arvioinnin tuloksia tukee arvostus, jota ohjelmaa kohtaan ovat osoittaneet Keski- ja Itä-Euroopan maiden sekä entisen Neuvostoliiton tasavaltojen toimivaltaiset viranomaiset, samoin kuin ohjelmaa hyödyntävien ja sen järjestämisestä kumppanuusmaissa ja Euroopan unionissa vastaavien rakenteiden sekä Euroopan yliopistomaailman näkemyksiä heijastelevien asiantuntijoiden ja huomattavien edustajien esittämiä kantoja,18) yhteisössä ja kolmansissa maissa on alueellisia ja/tai kansallisia samoin kuin julkisia ja/tai yksityisiä rakenteita, joiden osallistumista rahoitukseen voidaan pyytää, jotta mahdollistetaan tehokkaan avun antaminen koulutuksen alalla korkeakouluopetuksen osalta, ja19) perustamissopimuksessa ei määrätä tämän päätöksen antamiseksi muista kuin 235 artiklassa tarkoitetuista toimivaltuuksista; edellytykset kyseisen artiklan soveltamiselle täyttyvät,ON PÄÄTTÄNYT SEURAAVAA:Ainoa artikla Muutetaan päätös 93/246/ETY seuraavasti:1) Korvataan 1 artikla seuraavasti:"1 artiklaTempus II -ohjelman kestoEuroopan laajuisen korkeakouluopetusta koskevan yhteistyöohjelman, jäljempänä `Tempus II -ohjelma`, toinen vaihe hyväksytään kuudeksi vuodeksi 1 päivästä heinäkuuta 1994."2) Korvataan liite tämän päätöksen liitteenä olevan tekstin mukaisesti.3) Korvataan 11 artiklan kaksi viimeistä kohtaa seuraavasti:"Komissio esittää 30 päivään huhtikuuta 1998 mennessä osakertomuksen, joka sisältää arvioinnin tulokset. Kyseisessä kertomuksessa esitetään mahdollinen ehdotus Tempus-ohjelman jatkamisesta tai mukauttamisesta 1 päivänä heinäkuuta 2000 alkavan jakson aikana niiden kumppanuusmaiden osalta, jotka eivät tällöin ole vielä voineet osallistua koulutusta koskevien yhteisön ohjelmien (Sokrates - Leonardo) korkeakouluopetusta koskevaan toimintaan.Komissio esittää loppukertomuksen viimeistään 30 päivänä kesäkuuta 2004."Tehty Brysselissä 21 päivänä marraskuuta 1996.Neuvoston puolestaN. BHREATHNACHPuheenjohtaja(1) EYVL N:o C 207, 18.7.1996, s. 8(2) Lausunto annettu 15 päivänä marraskuuta 1996 (sitä ei ole vielä julkaistu virallisessa lehdessä).(3) EYVL N:o C 295, 7.10.1996, s. 34(4) Lausunto annettu 19 päivänä syyskuuta 1996 (sitä ei ole vielä julkaistu virallisessa lehdessä).(5) EYVL N:o L 375, 23.12.1989, s. 11, asetus sellaisena kuin se on viimeksi muutettuna asetuksella (EY) N:o 463/96 (EYVL N:o L 65, 15.3.1996, s. 3).(6) EYVL N:o L 187, 29.7.1993, s. 1(7) EYVL N:o L 112, 6.5.1993, s. 34(8) Puola, Unkari, T Osekin tasavalta, Slovakian tasavalta, Romania ja Bulgaria.(9) Viro, Latvia, Liettua ja Slovenia.LIITE "LIITEEurooppalaiset yhteishankkeet1. Yhteisö tukee enintään kolme vuotta kestäviä eurooppalaisia yhteishankkeita.Eurooppalaisiin yhteishankkeisiin liitetään ainakin yhden kumppanuusmaan korkeakoulu, yhden jäsenvaltion korkeakoulu ja toisen jäsenvaltion vastaava laitos (korkeakoulu tai yritys).2. Eurooppalaisille yhteishankkeille annettava apu voidaan antaa asianomaisten laitosten erityistarpeiden ja vahvistettujen ensisijaisten tavoitteiden mukaista toimintaa varten, mukaan lukien:i) opetusta ja koulutusta koskevat yhteiset toimet, erityisesti uusien opintosuunnitelmien luominen, olemassa olevien koulutusohjelmien kehittäminen ja muokkaaminen, korkeakoulujen kapasiteetin kehittäminen jatkokoulutuksen ja uudelleenkoulutuksen aloilla, lyhyiden intensiivikurssien käyttöönottaminen ja etäopetusjärjestelmien kehittäminen,ii) korkeakouluopetuksen uudistamiseksi ja kehittämiseksi toteutettavat toimenpiteet erityisesti järjestämällä uudelleen korkeakoulujen ja korkeakoulujärjestelmien hallinto, nykyaikaistamalla olemassa olevat infrastruktuurit, hankkimalla eurooppalaisen yhteishankkeen toteuttamisessa tarvittava laitteisto sekä tarvittaessa asettamalla teknistä ja taloudellista apua vastuullisten viranomaisten käyttöön,iii) korkeakoulujen ja yhteiskunnallistaloudellisten toimijoiden, muun muassa teollisuuden, välisen yhteistyön edistäminen yhteisten toimien avulla,iv) opetushenkilöstöön kuuluvien, korkeakoulujen hallintohenkilöstöön kuuluvien ja opiskelijoiden liikkuvuuden kehittäminen osana eurooppalaisia yhteishankkeita,a) apurahoja myönnetään jäsenvaltioiden korkeakoulujen opetus- ja hallintohenkilöstölle tai yritysten kouluttajille yhdestä viikosta yhteen vuoteen kestävien koulutustehtävien suorittamiseen kumppanuusmaissa ja päinvastoin (1),b) apurahoja myönnetään kumppanuusmaiden korkeakoulujen opetus- ja hallintohenkilöstölle uudelleen- ja täydennyskoulutusta varten Euroopan yhteisössä (1),c) apurahoja myönnetään opiskelijoille tohtorintutkintoon asti, ja ne suunnataan niin kumppanuusmaiden opiskelijoille, jotka suorittavat opintojakson Euroopan yhteisössä, kuin yhteisön opiskelijoille, jotka suorittavat opintojakson kumppanuusmaissa; nämä avustukset annetaan tavallisesti kolmesta kuukaudesta yhteen vuoteen kestävää ajanjaksoa varten (1),d) eurooppalaisiin yhteishankkeisiin, joiden erityisenä tavoitteena on liikkuvuuden edistäminen, osallistuvien opiskelijoiden osalta etusija annetaan opiskelijoille, joiden ulkomailla suoritetulle opintojaksolle heidän alkuperäinen korkeakoulunsa antaa täyden akateemisen tunnustuksen (1),e) tukea annetaan yhdestä kuukaudesta vuoteen kestävää käytännön harjoittelua tai teollisuusharjoittelua varten kumppanuusmaiden opettajille, kouluttajille, opiskelijoille ja tutkinnon suorittaneille opintojen loppuvaiheen ja ensimmäisen työpaikan välillä käytännön koulutusjakson seuraamiseksi Euroopan yhteisön yrityksissä ja päinvastoin (1).v) eurooppalaisen yhteishankkeen onnistumista edistävät toimet, joihin osallistuu kaksi tai useampia kumppanuusmaita.Luonteeltaan rakenteelliset ja/tai täydentävät toimenpiteetApurahoja myönnetään tietyille tavoitteiltaan rakenteellisille ja/tai täydentäville toimille (erityisesti tekninen apu, seminaarit, tutkimukset, julkaisut, tiedotustoiminta). Kyseisten toimien tarkoituksena on tukea ohjelman tavoitteita, erityisesti korkeakoulujärjestelmien kehittämistä ja uudelleenjärjestelyä kumppanuusmaissa.Näiden tavoitteeltaan rakenteellisten toimenpiteiden yhteydessä apurahojen myöntämisen tarkoituksena on muun muassa:- kehittää ja vahvistaa strategisen suunnittelun mahdollisuuksia ja toteuttamista sekä korkeakoululaitosten institutionaalista kehitystä korkeakoulun tai tiedekunnan tasolla,- tukea Tempus-ohjelman tavoitteisiin liittyvän yhteistoiminnan lisäämistä ja varmistaa toiminnan kesto,- laatia yksittäisessä kumppanuusmaassa kansallinen suunnitelma korkeakouluopetuksen tietyn erityispiirteen kehittämiseksi.(1) Henkilökohtaista liikkuvuutta koskevaa apurahaa ei myönnetä niissä tapauksissa, joissa kyseinen toiminta on mahdollista yhteisön koulutuksen alan ohjelmien (Sokrates, Leonardo) puitteissa.Henkilökohtaiset apurahatEuroopan yhteisön tukee eurooppalaisten yhteishankkeiden sekä rakenteellisten ja/tai täydentävien toimenpiteiden lisäksi henkilökohtaisten apurahojen myöntämistä kumppanuusmaista tai Euroopan yhteisöstä tuleville opettajille, kouluttajille, korkeakoulujen hallintovirkamiehille, ministeriöiden korkeille virkamiehille, opetussuunnittelijoille ja muille koulutusalan asiantuntijoille sellaisia vierailuja varten, joiden tarkoituksena on korkeakouluopetuksen laadun parantaminen, kehittäminen ja uudelleenjärjestely kumppanuusmaissa.Kyseiset vierailut voivat käsittää muun muassa seuraavat alat:- opetuksen ja opetusmateriaalin kehittäminen,- henkilöstön kehittäminen muun muassa järjestämällä jaksoja eri tehtävissä kiertämistä varten ja harjoittelujaksoja teollisuudessa,- koulutustehtävät,- korkeakouluopetuksen kehittämisen tukemiseen tarkoitettu toiminta.Tukitoiminta1. Komissio saa ohjattujen toimien tukemiseksi ja ohjelman toteuttamisessa tarvittavan valvonnan varmistamiseksi tarvittavan teknisen avun päätöksen mukaisesti.2. Apua saadaan Tempus II -ohjelman asianmukaista ulkopuolista arviointia varten."


title: 2011/757/EU: Euroopan parlamentin päätös, annettu 25 päivänä lokakuuta 2011 , Euroopan poliisiakatemian varainhoitovuoden 2009 tilien päättämisestä

text:
               26.11.2011

               FI

               Euroopan unionin virallinen lehti

               L 313/25

         EUROOPAN PARLAMENTIN PÄÄTÖS,
   annettu 25 päivänä lokakuuta 2011,
   Euroopan poliisiakatemian varainhoitovuoden 2009 tilien päättämisestä
   (2011/757/EU)
   EUROOPAN PARLAMENTTI, joka
   ottaa huomioon Euroopan poliisiakatemian lopullisen tilinpäätöksen varainhoitovuodelta 2009,
   ottaa huomioon tilintarkastustuomioistuimen kertomuksen Euroopan poliisiakatemian tilinpäätöksestä varainhoitovuodelta 2009 (1) sekä poliisiakatemian vastaukset,
   ottaa huomioon neuvoston 15. helmikuuta 2011 antaman suosituksen (05892/2011 – C7-0052/2011),
   ottaa huomioon vastuuvapauden myöntämistä varainhoitovuodelta 2009 koskevan päätöksen lykkäämisestä 10. toukokuuta 2011 tekemänsä päätöksen (2) sekä Euroopan poliisiakatemian johtajan vastaukset,
   ottaa huomioon EY:n perustamissopimuksen 276 artiklan ja Euroopan unionin toiminnasta tehdyn sopimuksen 319 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (3) ja erityisesti sen 185 artiklan,
   ottaa huomioon Euroopan poliisiakatemian (CEPOL) perustamisesta 20. syyskuuta 2005 tehdyn neuvoston päätöksen 2005/681/YOS (4) ja erityisesti sen 16 artiklan,
   ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,
   ottaa huomioon komission 30. kesäkuuta 2011 tekemän päätöksen K(2011) 4680, jossa Euroopan poliisiakatemialle myönnetään poikkeus asetuksesta (EY, Euratom) N:o 2343/2002,
   ottaa huomioon Euroopan poliisiakatemian 12. heinäkuuta 2010 laatiman kertomuksen henkilökohtaisten menojen korvaamisesta (10/0257/KA),
   ottaa huomioon Euroopan poliisiakatemian teettämän ulkoisen tarkastuksen (sopimusviite N:o CEPOL/2010/001) henkilökohtaisten menojen korvaamisesta,
   ottaa huomioon Euroopan poliisiakatemian viisivuotista ulkopuolista arviointia koskevan loppuraportin (sopimusviite N:o CEPOL/CT/2010/002),
   ottaa huomioon oikeus-, vapaus- ja turvallisuusasioiden pääosaston vuotuisen toimintakertomuksen vuodelta 2009,
   ottaa huomioon Euroopan poliisiakatemian neljännen edistymiskertomuksen akatemian monivuotisen toimintasuunnitelman 2010–2014 toteuttamisesta,
   ottaa huomioon tilintarkastustuomioistuimen kertomuksen Euroopan poliisiakatemian monivuotisen toimintasuunnitelman 2010–2014 toteuttamisesta,
   ottaa huomioon sisäisen tarkastuksen 4. heinäkuuta 2011 antaman muistion (viite Ares (2011) 722479) kolmannesta edistymiskertomuksesta Euroopan poliisiakatemian monivuotisen toimintasuunnitelman 2010–2014 toteuttamisesta,
   ottaa huomioon Euroopan poliisiakatemian raportin ja sen liitteet vastuuvapauden myöntämistä Euroopan poliisiakatemialle vuoden 2009 talousarvion toteuttamisesta koskevan Euroopan parlamentin päätöslauselman täytäntöönpanosta,
   ottaa huomioon Euroopan poliisiakatemian raportin ja sen liitteen hankintoja koskevan käsikirjan soveltamisesta 1. heinäkuuta 2010–1. heinäkuuta 2011,
   ottaa huomioon työjärjestyksen 77 artiklan ja liitteen VI,
   ottaa huomioon talousarvion valvontavaliokunnan toisen mietinnön (A7-0330/2011),

               1.

               hyväksyy Euroopan poliisiakatemian tilien päättämisen varainhoitovuodelta 2009;

               2.

               kehottaa puhemiestä välittämään tämän päätöksen Euroopan poliisiakatemian johtajalle, neuvostolle, komissiolle ja tilintarkastustuomioistuimelle sekä huolehtimaan sen julkaisemisesta Euroopan unionin virallisessa lehdessä (L-sarja).

            Puhemies

         Jerzy BUZEK

            Pääsihteeri

         Klaus WELLE

      (1)  EUVL C 338, 14.12.2010, s. 137.

      (2)  EUVL L 250, 27.9.2011, s. 260.

      (3)  EYVL L 248, 16.9.2002, s. 1.

      (4)  EUVL L 256, 1.10.2005, s. 63.

      (5)  EYVL L 357, 31.12.2002, s. 72.


title: Neuvoston päätös 2012/123/YUTP, annettu 27 päivänä helmikuuta 2012 , Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä annetun päätöksen 2011/523/EU muuttamisesta

text:
               28.2.2012

               FI

               Euroopan unionin virallinen lehti

               L 54/18

         NEUVOSTON PÄÄTÖS 2012/123/YUTP,
   annettu 27 päivänä helmikuuta 2012,
   Euroopan talousyhteisön ja Syyrian arabitasavallan yhteistyösopimuksen soveltamisen osittaisesta keskeyttämisestä annetun päätöksen 2011/523/EU muuttamisesta
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 207 artiklan yhdessä sen 218 artiklan 9 kohdan kanssa,
   ottaa huomioon Euroopan komission ehdotuksen,
   sekä katsoo seuraavaa:

               (1)

               Euroopan talousyhteisö ja Syyrian arabitasavalta tekivät 18 päivänä tammikuuta 1977 yhteistyösopimuksen (1), jäljempänä ’yhteistyösopimus’, jonka tavoitteena on edistää sopimuspuolten välistä kattavaa yhteistyötä ja lujittaa niiden välisiä suhteita.

               (2)

               Neuvosto hyväksyi 2 päivänä syyskuuta 2011 päätöksen 2011/523/EU (2), jolla yhteistyösopimuksen soveltaminen osittain keskeytettiin siihen saakka, kunnes Syyrian viranomaiset lopettavat ihmisoikeuksien järjestelmällisen rikkomisen ja niiden voidaan jälleen katsoa noudattavan yleistä kansainvälistä oikeutta ja periaatteita, jotka muodostavat yhteistyösopimuksen perustan.

               (3)

               Koska tilanne Syyriassa on edelleen huonontunut, unioni on hyväksynyt uusia rajoittavia toimenpiteitä Syyrian nykyistä hallintoa vastaan (3).

               (4)

               Yhteistyösopimuksen soveltamisen osittaista keskeyttämistä olisi jatkettava. Päätöksessä 2011/523/EU esitetyn omaksutun lähestymistavan mukaisesti keskeyttämisen olisi tarkoitus kohdistua ainoastaan Syyrian viranomaisiin eikä Syyrian kansaan, joten keskeyttämisen olisi oltava rajoitettu. Koska kulta, jalometallit ja timantit ovat niitä tuotteita, joiden kauppa hyödyttää erityisesti Syyrian nykyistä hallintoa ja sen myötä tukee sen sortopolitiikkaa, yhteistyösopimuksen soveltamisen keskeyttäminen olisi laajennettava koskemaan myös näiden materiaalien kauppaa,

         ON HYVÄKSYNYT TÄMÄN PÄÄTÖKSEN:
   1 artikla
   Tämän päätöksen liitteessä luetellut toimenpiteet lisätään päätöksen 2011/523/EU liitteeseen.
   2 artikla
   Tästä päätöksestä ilmoitetaan Syyrian arabitasavallalle.
   3 artikla
   Tämä päätös tulee voimaan päivänä, jona se julkaistaan Euroopan unionin virallisessa lehdessä.

      Tehty Brysselissä 27 päivänä helmikuuta 2012.

            Neuvoston puolesta

            Puheenjohtaja

         C. ASHTON

      (1)  EYVL L 269, 27.9.1978, s. 2.

      (2)  EUVL L 228, 3.9.2011, s. 19.

      (3)  Neuvoston asetus (EU) N:o 36/2012, annettu 18 päivänä tammikuuta 2012, Syyrian tilanteen johdosta määrättävistä rajoittavista toimenpiteistä (EUVL L 16, 19.1.2012, s. 1), neuvoston täytäntöönpanoasetus (EU) N:o 55/2012, annettu 23 päivänä tammikuuta 2012, Syyrian tilanteen johdosta määrättävistä rajoittavista toimenpiteistä annetun asetuksen (EU) N:o 36/2012 33 artiklan 1 kohdan täytäntöönpanosta (EUVL L 19, 24.1.2012, s. 6), neuvoston täytäntöönpanopäätös 2012/37/YUTP, annettu 23 päivänä tammikuuta 2012, Syyriaan kohdistettavista rajoittavista toimenpiteistä annetun päätöksen 2011/782/YUTP täytäntöönpanosta (EUVL L 19, 24.1.2012, s. 33).

      LIITE

         Luettelo 1 artiklassa tarkoitetuista toimenpiteistä

                  ”6)

                  Jäljempänä lueteltujen, unionista tai muualta peräisin olevien kullan, jalometallien ja timanttien myynti, toimitus, siirto tai vienti suoraan tai välillisesti Syyrian hallitukselle, sen julkisyhteisöille, yhtiöille ja virastoille, Syyrian keskuspankille, niiden puolesta tai johdolla toimiville henkilöille, yhteisöille tai elimille taikka niiden omistuksessa tai määräysvallassa oleville yhteisöille tai elimille;

                  7)

                  jäljempänä lueteltujen, Syyriasta tai muualta peräisin olevien kullan, jalometallien ja timanttien ostaminen, tuonti tai kuljetus suoraan tai välillisesti Syyrian hallitukselta, sen julkisyhteisöiltä, yhtiöiltä ja virastoilta, Syyrian keskuspankilta ja niiden puolesta tai johdolla toimivilta henkilöiltä, yhteisöiltä tai elimiltä taikka niiden omistuksessa tai määräysvallassa olevilta yhteisöiltä tai elimiltä; ja

                  8)

                  edellä 6 ja 7 kohdassa tarkoitettuihin tuotteisiin liittyvän teknisen avun tai välityspalvelujen, rahoituksen tai rahoitusavun tarjoaminen suoraan tai välillisesti Syyrian hallitukselle, sen julkisyhteisöille, yhtiöille ja virastoille, Syyrian keskuspankille ja niiden puolesta tai johdolla toimiville henkilöille, yhteisöille tai elimille taikka niiden omistuksessa tai määräysvallassa oleville yhteisöille tai elimille.

            Tässä liitteessä tarkoitetut kulta, jalometallit ja timantit ovat seuraavat:

                     HS-nimike

                     Kuvaus

                  7102

                  Timantit, myös valmistetut, mutta eivät asennetut tai kiinnitetyt

                  7106

                  Hopea (myös kullattu tai platinoitu hopea), muokkaamattomana, puolivalmisteena tai jauheena

                  7108

                  Kulta (myös platinoitu kulta), muokkaamattomana, puolivalmisteena tai jauheena

                  7109

                  Kullalla pleteroitu epäjalo metalli tai hopea, ei enempää valmistettuna kuin puolivalmisteena

                  7110

                  Platina, muokkaamattomana, puolivalmisteena tai jauheena

                  7111

                  Platinalla pleteroitu epäjalo metalli, hopea tai kulta, ei enempää valmistettuna kuin puolivalmisteena

                  7112

                  Jalometallien tai jalometallilla pleteroitujen metallien jätteet ja romu; muu jäte ja romu, jossa on jalometallia tai jalometalliyhdisteitä, pääasiassa jalometallien talteenottoon tarkoitettu.”


Avis juridique important

|

32002D0951

2002/951/EY: Komission päätös, tehty 3 päivänä joulukuuta 2002, lopullisen tasoitustullin käyttöönotosta Intiasta peräisin olevan, läpimitaltaan vähintään 1 mm:n ruostumattoman teräslangan tuonnissa annetun neuvoston asetuksen (EY) N:o 1599/1999 nopeutetun tarkastelun päättämisestä

Virallinen lehti nro L 330 , 06/12/2002 s. 0035 - 0036

Komission päätös,tehty 3 päivänä joulukuuta 2002,lopullisen tasoitustullin käyttöönotosta Intiasta peräisin olevan, läpimitaltaan vähintään 1 mm:n ruostumattoman teräslangan tuonnissa annetun neuvoston asetuksen (EY) N:o 1599/1999 nopeutetun tarkastelun päättämisestä(2002/951/EY)EUROOPAN YHTEISÖJEN KOMISSIO, jokaottaa huomioon Euroopan yhteisön perustamissopimuksen,ottaa huomioon muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 6 päivänä lokakuuta 1997 annetun neuvoston asetuksen (EY) N:o 2026/97(1), jäljempänä "perusasetus", sellaisena kuin se on muutettuna asetuksella (EY) N:o 1973/2002(2), ja erityisesti sen 20 artiklan,on kuullut neuvoa-antavaa komiteaa asiasta,sekä katsoo seuraavaa:A. AIEMPI MENETTELY(1) Neuvosto otti asetuksellaan (EY) N:o 1599/1999(3), sellaisena kuin se on viimeksi muutettuna asetuksella (EY) N:o 164/2002(4), käyttöön lopullisen tasoitustullin Intiasta peräisin olevan, CN-koodiin ex 7223 00 19 kuuluvan, läpimitaltaan vähintään 1 mm:n ruostumattoman teräslangan, jäljempänä "tarkasteltavana oleva tuote", tuonnissa. Toimenpiteen lajiksi valittiin yksittäisiin viejiin sovellettava 0-35,4 prosentin suuruinen arvotulli sekä 48,8 prosentin suuruinen jäännöstulli.B. TÄMÄNHETKINEN MENETTELY1. Tarkastelua koskeva pyyntö(2) Lopullisten toimenpiteiden käyttöönoton jälkeen komissio vastaanotti yhdeltä intialaiselta tuottajalta, Garg Sales Co. PVT. Ltd:ltä, jäljempänä "pyynnön esittäjä", pyynnön asetusta (EY) N:o 1599/1999 koskevan nopeutetun tarkastelun vireille panemisesta perusasetuksen 20 artiklan mukaisesti. Asianomainen yritys väitti, että se ei ollut etuyhteydessä muihin intialaisiin tarkasteltavana olevan tuotteen viejiin. Lisäksi asianomainen yritys väitti, ettei se ollut vienyt tarkasteltavana olevaa tuotetta yhteisöön alkuperäisenä tutkimusajanjaksona (1 päivän huhtikuuta 1997 ja 31 päivän maaliskuuta 1998 välinen ajanjakso) vaan vasta myöhemmin. Edellä sanotun perusteella se pyysi, että sille määritettäisiin yksilöllinen tulli.2. Nopeutetun tarkastelun vireillepano(3) Komissio tutki pyynnön esittäjän esittämän näytön ja katsoi sen riittäväksi perusteeksi panna vireille perusasetuksen 20 artiklan säännösten mukainen tarkastelu. Kuultuaan neuvoa-antavaa komiteaa ja annettuaan yhteisön tuotannonalalle tilaisuuden esittää huomautuksia komissio pani Euroopan yhteisöjen virallisessa lehdessä(5) julkaistulla ilmoituksella vireille päätöksen (EY) N:o 1599/1999 nopeutetun tarkastelun asianomaisen yrityksen osalta ja aloitti asiaa koskevat tutkimukset.3. Yhteistyöhön osallistumaton vientiä harjoittava tuottaja(4) Saadakseen tutkimuksensa kannalta välttämättöminä pitämiään tietoja komissio lähetti kyselylomakkeen pyynnön esittäjälle. Komissio ei kuitenkaan vastaanottanut kyselylomakevastausta sille asetetussa määräajassa. Pyynnön esittäjä ei pyytänyt kyseisen määräajan pidentämistä. Komissio ilmoitti pyynnön esittäjälle, että kyseisissä olosuhteissa tarkastelua koskeva tutkimus oli määrä päättää tutkimatta enempää pyynnön esittäjän yksilöllisen tullin määrittämistä koskevaa pyyntöä. Pyynnön esittäjälle annettiin kymmenen päivää aikaa esittää huomautuksensa. Pyynnön esittäjä ei esittänyt mitään huomautuksia komission ilmoitettua aikomuksestaan päättää tarkastelua koskeva tutkimus.(5) Tämän vuoksi on pääteltävä, että Garg Sales Co. PVT Ltd ei toiminut yhteistyössä tutkimuksessa, koska se ei vastannut komission lähettämään kyselylomakkeeseen. Nopeutettu tarkastelu olisi sen vuoksi päätettävä,ON TEHNYT TÄMÄN PÄÄTÖKSEN:Ainoa artiklaPäätetään Intiasta peräisin olevan, läpimitaltaan vähintään 1 mm:n ruostumattoman teräslangan tuontia koskevan asetuksen (EY) N:o 1599/1999 nopeutettu tarkastelu.Tehty Brysselissä 3 päivänä joulukuuta 2002.Komission puolestaPascal LamyKomission jäsen(1) EYVL L 288, 21.10.1997, s. 1.(2) EYVL L 305, 7.11.2002, s. 4.(3) EYVL L 189, 22.7.1999, s. 1.(4) EYVL L 30, 31.1.2002, s. 9.(5) EYVL C 175, 23.7.2002, s. 3.


Avis juridique important

|

31991D0453

91/453/ETY: Komission päätös, tehty 30 päivänä heinäkuuta 1991, tulliasioita ja välillistä verotusta käsittelevän neuvoa-antavan komitean perustamisesta

Virallinen lehti nro L 241 , 30/08/1991 s. 0043 - 0045 Suomenk. erityispainos Alue 2 Nide 8 s. 0090  Ruotsink. erityispainos Alue 2 Nide 8 s. 0090

KOMISSION PÄÄTÖS,tehty 30 päivänä heinäkuuta 1991,tulliasioita ja välillistä verotusta käsittelevän neuvoa-antavan komitean perustamisesta (91/453/ETY)EUROOPAN YHTEISÖJEN KOMISSIO, jokaottaa huomioon Euroopan talousyhteisön perustamissopimuksen,sekä katsoo, ettäsaadakseen elinkeinoelämän ja kuluttajien lausunnot tulliliiton toiminnasta syntyneistä kysymyksistä komissio on päätöksellä 73/351/ETY(1), sellaisena kuin se on muutettuna päätöksellä 86/565/ETY(2), perustanut tulliasioita käsittelevän neuvoa-antavan komitean,ei ole olemassa mitään elinkeinoelämän etuja välillistä verotusta koskevissa asioissa edustavaa toimielintä; elinkeinoelämää on tarpeen kuulla myös tällä alalla,kokemus on osoittanut, että olemassa olevan neuvoa-antavan komitean rakenne ja toiminta olisi määriteltävä uudelleen, jotta se voisi paremmin keskittyä niihin yhteisön tulli- ja veropolitiikan alueisiin, joiden käsittelyä komissio ja komitea itse pyrkivät syventämään,on tarpeen perustaa tulliasioita ja välillistä verotusta käsittelevä neuvoa-antava komitea, jonka tavoitteissa otetaan huomioon nämä uudet näkökohdat, jatämän komitean toimintasääntöjen on perustuttava saatuun kokemukseen,ON TEHNYT TÄMÄN PÄÄTÖKSEN:1 artiklaPerustetaan komission yhteyteen tulliasioita ja välillistä verotusta käsittelevä neuvoa-antava komitea, jäljempänä "komitea".Komiteassa on seuraavien taloudellisten eturyhmien edustajat: teollisuus, maatalous ja kalastus, kauppa, liikenne, vakuutus- ja pankkitoiminta, tullipalvelut (huolinta mukaan luettuna), matkailu, työntekijät, kuluttajat sekä pienet ja keskisuuret yritykset.2 artiklaKomitean tehtävänä on antaa komissiolle lausuntoja kaikista tullipolitiikkaan sekä arvonlisäveroon ja valmisteveroihin liittyvistä kysymyksistä joko komission pyynnöstä tai omasta aloitteestaan.3 artikla1. Komiteassa on yhdeksäntoista jäsentä.2. Edustajanpaikat jaetaan seuraavasti:- kolme teollisuuden edustajille,- kaksi maatalouden ja kalastuksen edustajille,- kaksi kaupan järjestöjen edustajille,- kaksi kauppa- ja teollisuuskamarien edustajille,- kaksi liikenteen edustajille,- yksi pankki- ja vakuutusalan edustajalle,- kaksi tullipalvelujen harjoittajien edustajille (huolinta mukaan luettuna),- yksi matkailun edustajalle,- yksi työntekijöiden edustajalle,- kaksi kuluttajien edustajille,- yksi pienten ja keskisuurten yritysten edustajalle.4 artiklaKomitean jäsenet nimittää komissio.Tulli- ja verokysymysten alaan kuuluvia toimintoja parhaiten edustavien yhteisön tason tai kansainvälisen tason elinkeino- tai kuluttajajärjestöjen on kuhunkin niille osoitettuun edustajanpaikkaan ehdotettava komissiolle kahta eri kansallisuuksia edustavaa, yhteisön jäsenvaltioista peräisin olevaa ehdokasta.5 artiklaKullekin komitean jäsenelle nimetään varajäsen 4 artiklassa määrätyillä edellytyksillä.Varajäsen voi osallistua komitean kokouksiin ja sen työhön ainoastaan varsinaisen jäsenen estyneenä ollessa, edellä sanotun kuitenkaan rajoittamatta 9 artiklan soveltamista.6 artiklaKomitean jäsenen toimikausi on kolme vuotta. Se voidaan uusia.Kolmen vuoden toimikauden päätyttyä komitean jäsenet pysyvät tehtävässään, kunnes heidän tilalleen nimitetään uudet jäsenet tai heidän toimikautensa uusitaan.Jäsenen toimikausi päättyy ennen kuin kolme vuotta on kulunut, jos jäsen eroaa tehtävästään, lakkaa kuulumasta edustamaansa järjestöön tai kuolee. Jäsenen toimikausi voi päättyä myös, jos jäsentä komiteaan ehdottanut järjestö pyytää uuden jäsenen nimittämistä tämän tilalle.Jäsenen tilalle nimitetään uusi jäsen jäljellä olevaksi toimikaudeksi 4 artiklassa säädettyä menettelyä noudattaen.Jäsenen tehtävistä ei makseta palkkiota.7 artiklaKomissio julkaisee luettelon jäsenistä ja näiden varajäsenistä tiedoksi Euroopan yhteisöjen virallisessa lehdessä.8 artiklaKomitea valitsee kolmeksi vuodeksi puheenjohtajan ja kaksi varapuheenjohtajaa. Valinta ratkaistaan läsnäolevien jäsenten kahden kolmasosan enemmistöllä. Valituiksi tulleet jäsenet toimivat puheenjohtajistona.Komitea voi samansuuruisella enemmistöllä valita puheenjohtajistoon ylimääräisiä jäseniä.Puheenjohtajisto valmistelee ja järjestää komitean työt.9 artiklaKomitea tai komission osastot voivat kutsua työhönsä asiantuntijaksi henkilön, jolla on erityinen asiantuntemus käsiteltävässä asiassa.Asiantuntijat osallistuvat ainoastaan sen asian käsittelyyn, jonka asiantuntijoiksi heidät on kutsuttu.10 artiklaKomitea voi asettaa työryhmiä.11 artikla1. Komitea kokoontuu komission päämajassa komission kokoonkutsumana. Puheenjohtajisto kokoontuu puheenjohtajan kokoonkutsuma, kun asiasta on sovittu komission kanssa.2. Niiden komission osastojen edustajat, joita asia koskee, osallistuvat komitean, puheenjohtajiston ja työryhmien kokouksiin.3. Komission osastot huolehtivat komitean, puheenjohtajiston ja työryhmien sihteeristöpalveluista.12 artiklaKomitean käsittelemistä asioista ei äänestetä.Pyytäessään komitean lausuntoa komissio voi asettaa määräajan, jonka kuluessa lausunto on annettava.Taloudellisten eturyhmien kannanotot merkitään pöytäkirjaan, joka toimitetaan komissiolle.Jos komitea on yksimielinen pyydetystä lausunnosta, se tekee asiasta yhteiset päätelmät liitettäviksi pöytäkirjaan.13 artiklaJos komissio ilmoittaa pyydetyn lausunnon tai esitetyn kysymyksen koskevan luottamuksellista asiaa, komitean jäsenet eivät saa ilmaista komitean tai työryhmien työssä tietoonsa tulleita tietoja.Tällöin ainoastaan komitean jäsenet ja komission osastojen edustajat osallistuvat kokouksiin.14 artiklaKumotaan päätös 73/351/ETY.15 artiklaTämä päätös tulee voimaan 30 päivänä heinäkuuta 1991.Tehty Brysselissä 30 päivänä heinäkuuta 1991.Komission puolestaChristiane SCRIVENERKomission jäsen(1) EYVL N:o L 321, 22.11.1973, s. 37(2) EYVL N:o L 331, 25.11.1986, s. 18


Avis juridique important

|

31996D0282

96/282/Euratom: Komission päätös, tehty 10 päivänä huhtikuuta 1996, yhteisen tutkimuskeskuksen uudelleenjärjestelystä

Virallinen lehti nro L 107 , 30/04/1996 s. 0012 - 0015

KOMISSION PÄÄTÖS,tehty 10 päivänä huhtikuuta 1996,yhteisen tutkimuskeskuksen uudelleenjärjestelystä (96/282/Euratom) EUROOPAN YHTEISÖJEN KOMISSIO, jokaottaa huomioon Euroopan atomienergiayhteisön perustamissopimuksen ja erityisesti sen 8 artiklan ja 131 artiklan 2 kohdan,ottaa huomioon yhteisen tutkimuskeskuksen (YTK) johtokunnan lausunnon,sekä katsoo, ettäyhteisellä tutkimuskeskuksella (YTK) on yhteisen tutkimuskeskuksen uudelleenjärjestelystä 20 päivänä marraskuuta 1985 annetussa komission päätöksessä 85/593/Euratom (1), sellaisena kuin on viimeksi muutettuna päätöksellä 94/809/Euratom (2), sille osoitettuihin tehtäviin mukautettu rakenne,olisi muutettava kyseistä rakennetta aina kun komissio arvioi sen olevan tarpeen, jotta taataan YTK:n toiminnan paras mahdollinen tehokkuus ja täydellinen yhdenmukaisuus komission ensisijaisten tavoitteiden kanssa,komissio on 16 päivänä tammikuuta 1996 päättänyt, että YTK:sta tulee komission itsenäinen pääosasto, jotta keskukselle voidaan myöntää sen tehtävien moitteettomaan hoitamiseen tarvittava hallinnon itsenäisyys, jatätä varten olisi korvattava päätös 85/593/Euratom ja sen muutokset tällä päätöksellä,ON PÄÄTTÄNYT SEURAAVAA:1 artikla Yhteisön tutkimuskeskus, jäljempänä `YTK`, muodostuu laitoksista, jotka komissio on perustanut taatakseen yhteisön tutkimusohjelmien ja muiden komission yhteisön tutkimuskeskukselle osoittamien tehtävien toteuttamisen.2 artikla YTK:n toimielimet ovat- pääjohtaja,- johtokunta,- tieteellinen komitea.3 artikla YTK toimii komission nimeämän pääjohtajan alaisuudessa. Pääjohtajan ja osan häneen suoraan sidoksissa olevista yksiköistä toimipaikkana on Bryssel.Pääjohtaja toteuttaa kaikki YTK:n moitteettoman toiminnan edellyttämät toimenpiteet voimassa olevien asetusten ja hänelle myönnettyjen valtuuksien mukaisesti.Jäljempänä määriteltyjen edellytysten mukaisesti pääjohtaja- valmistelee YTK:n toiminta-aloihin liittyvät ohjelmaluonnokset ja sellaiset niiden rahoitukseen liittyvät tekijät, jotka jätetään komission päätettäväksi,- laatii YTK:n toimintasuunnitelman, erityisesti kilpailevaa toimintaa varten, ja toteuttaa aiheelliset toimenpiteet varmistaakseen sen toteuttamisen,- neuvottelee ja tekee sopimukset kolmansien kanssa,- varmistaa ohjelmien toteuttamisen ja varainhoidon,- vahvistaa YTK:n sisäisen rakenteen ottaen erityisesti huomioon talousarvion vaatimukset,- käyttää toimivaltaansa kuuluvissa asioissa virkamiesten henkilöstösääntöjen mukaisesti nimitysviranomaiselle annettuja valtuuksia ja muuhun henkilöstöön sovellettavien palvelussuhteen ehtojen mukaisesti työsopimuksia tekemään oikeutetulle viranomaiselle annettuja valtuuksia.4 artikla 1. Perustetaan YTK:n johtokunta. Se muodostuu seuraavista jäsenistä:a) kustakin jäsenvaltiosta korkean tason edustaja, jonka komissio nimittää kyseisen jäsenvaltion viranomaisten nimeämistä ehdokkaista;b) puheenjohtaja, jonka a alakohdassa tarkoitetut jäsenvaltioiden edustajat valitsevat.Kaikki jäsenet nimetään kolmeksi vuodeksi, ja heidän toimikautensa voidaan uusia.2. Johtokunnan tehtävänä on avustaa pääjohtajaa ja antaa komissiolle lausuntoja asioissa, jotka koskevat- YTK:n asemaa tutkimusta ja teknologian kehitystä koskevan yhteisön suunnitelman yhteydessä;- YKT:n tieteellis-teknillistä hallintoa ja varainhoitoa sekä YTK:lle annettujen tehtävien toteuttamista.Komission pääjohtajan tehtäviksi osoittamien asioiden osalta ja erityisesti johtokuntaa koskevien asioiden yhteydessä pääjohtaja pyytää johtokunnan lausuntoa ehdotuksistaan ennen näiden soveltamista.Johtokunnan lausunto on tarpeen kaikissa komission päätettäviksi jätettävissä aisoissa ennen kuin asia alistetaan komissiolle.Johtokunta käsittelee erityisestii) ehdotuksia YTK:n toteuttamiksi erityisohjelmiksi ja ehdotuksia YTK:n uusiksi tehtäviksi;ii) kaikkia YTK:n toimia koskevan monivuotisen toimintasuunnitelman laatimista ja sellaisen vastaavan joka vuosi viimeistään 31 päivänä joulukuuta tehtävän työsuunnitelman laatimista, jossa esitetään kunkin seuraavan vuoden työohjelman tavoitteet ja lyhyt kuvaus kyseisestä ohjelmasta sekä keskeiset päivämäärät, tieteelliset viittaukset ja arvioidut menot;iii) YKT:n tutkimukseen ja kehitykseen kuuluvien erityisohjelmien seurantaa:- niiden täytäntöönpanoa ja erityisesti sitä, miten ne vastaavat yhteisön tarpeita,- niiden kehittämisen yhdenmukaisuutta puiteohjelmiin liittyvien epäsuoraa toimintaa koskevien erityisohjelmien kanssa; tätä varten johtokunta vaihtaa näkemyksiä kerran vuodessa asianomaisten ohjelmakomiteoiden kanssa,- niiden mahdollisia mukauttamisia;iv) asiakas-sopimuspuoliperiaatteeseen perustuvien, komission muiden yksiköiden ja kolmansien kanssa ylläpidettävien suhteiden seurantaa;v) YTK:n kilpailevaa toimintaa koskevaa suunnitelmaa ja tämän toiminnan seurantaa;vi) YKT:n vuosittaista talousarviota koskevien ehdotusten laadintaa ja talousarvion toteuttamisen seurantaa;vii) - YKT:n järjestelyä,- sen varainhoitoa,- tärkeitä sijoituksia,- sen tutkimustoiminnan toteuttamista,- edellä esitettyjen asioiden arviointia riippumattomista asiantuntijoista koostuvien "vierailijaryhmien" avulla ja näiden antamien suositusten seurantaa;viii) henkilöstöpolitiikkaa ja erityisesti- YTK:n henkilöstöpolitiikkaa koskevien ehdotusten laadintaa,- henkilöstön liikkuvuutta koskevia asioita sekä tieteellisen ja teknisen henkilöstön vaihtoa jäsenvaltioiden yleisten ja yksityisten toimielinten kanssa;ix) YKT:n johtohenkilöiden nimeämistä ja heidän toimikautensa jatkamista tai keskeyttämistä.3. Johtokunta antaa lausuntoja Euroopan atomienergiayhteisön perustamissopimuksen 118 artiklan 2 kohdan mukaisen enemmistön perusteella, ja äänet painotetaan tämän määräyksen mukaisesti. Puheenjohtaja ei osallistu äänestykseen.Komissio ottaa mahdollisimman hyvin huomioon johtokunnan lausunnot. Jos johtokunta ei ole antanut pääjohtajan ehdotuksesta puoltavaa lausuntoa, asia ohjataan komissiolle, joka tekee siitä päätöksen. Johtokunnalle ilmoitetaan tästä päätöksestä. Johtokunnalle ilmoitetaan viipymättä, jos päätös ei vastaa johtokunnan lausuntoa. Sille ilmoitetaan myös syistä, joilla tätä päätöstä on perusteltu.Jos komissio ei hyväksy johtokunnan antamaa lausuntoa asioissa, joissa edellytetään komission päätöstä, näihin asioihin liittyvää täytäntöönpanoa siirretään kuukaudella; tämän kuukauden aikana nämä asiat on ohjattava uudestaan johtokunnalle, ja on pyydettävä uutta lausuntoa. Heti vastaanotettuaan lausunnon tai kyseisen kuukauden lopussa komissio tekee lopullisen päätöksen ja ilmoittaa siitä johtokunnalle. Jos komissio ei voi hyväksyä johtokunnan lausuntoa, se ilmoittaa päätöksestään ja kyseisen päätöksen perusteena olevista syistä viipymättä neuvostolle. Komissio pitää johtokuntaa ajan tasalla kaikista niistä YTK:ta koskevista päätöksistään, joihin liittyvien asioiden osalta johtokunta on antanut lausunnon.Johtokunta voi komission välityksellä omasta aloitteestaan jättää lausuntoja neuvoston ja Euroopan parlamentin ratkaistaviksi kaikkien YTK:ta koskevien kysymysten osalta.4. Johtokunta esittää huomionsa pääjohtajan laatimasta vuosittaisesta toimintakertomuksesta. Nämä huomiot ja komission hyväksymä vuosittainen toimintakertomus toimitetaan neuvostolle ja Euroopan parlamentille.Johtokunta neuvoo pääjohtajaa niiden YTK:n suorittamien tehtävien arvioinnin järjestämisessä, jotka liittyvät sekä tieteellisiin ja teknisiin tuloksiin että keskuksen hallintoon ja varainhoitoon; se neuvoo myös tähän arviointiin osallistuvien puolueettomien asiantuntijoiden valinnassa. Johtokunta esittää omat huomionsa näiden arviointien tuloksesta.5. Johtokunta kokoontuu vähintään neljä kertaa vuodessa.Johtokunta vahvistaa työjärjestyksensä, töidensä organisointi mukaan luettuna.YTK huolehtii johtokunnan sihteeristön tehtävistä ja antaa johtokunnan käyttöön kaikki sen tarvitsemat tiedot.5 artikla Perustetaan YTK:n tieteellinen komitea avustamaan pääjohtajaa.Tieteellinen komitea muodostuu siten, että puolet jäsenistä on pääjohtajan yksikköjen tai hankkeiden päävastuuhenkilöiden ja korkean tason tieteellisen henkilöstön keskuudesta nimeämiä ja puolet tieteellisen ja teknisen henkilöstön valitsemia tieteellisen ja teknisen henkilöstön edustajia.Pääjohtaja kuulee säännöllisesti tieteellistä komiteaa kaikissa tieteellisissä ja teknisissä YTK:n toimintaan liittyvissä ongelmissa. Tässä yhteydessä se osallistuu erityisesti ohjelmaluonnosten valmisteluun.6 artikla 1. Pääjohtaja laatii ohjelmaluonnokset YTK:n toiminta-aloille ottaen huomioon yleisen politiikan, josta neuvosto ja Euroopan parlamentti ovat päättäneet komission antamien yleisten suuntaviivojen perusteella.2. Johtokuntaa kuullaan ohjelmaluonnoksista.3. Komissio tutkii sille jätetyt ohjelmaluonnokset yhteisön yleisten politiikkojen kannalta ja ottaen huomioon yhteisön talousarviotilanteen. Se tekee ehdotuksia perustamissopimuksessa määrätyin edellytyksin ja toimittaa ne neuvostolle.7 artikla 1. Pääjohtaja on vastuussa YTK:lle osoitettujen ohjelmien moitteettomasta toteuttamisesta. Hän ohjaa päätöksillään laitosten ja osastojen toimintaa erityisesti ohjelmien tavoitteiden toteuttamiseen liittyvissä valinnoissa.2. Pääjohtaja toimittaa komissiolle kaikki tarpeelliset tiedot Euratomin perustamissopimuksen 11 artiklan nojalla määrättyjen kertomusten laatimista varten.3. Pääjohtaja pitää tarpeen mukaan huolta siitä, että kaikki toimenpiteet toteutetaan sekä ohjelmien toteutus- että suunnitteluvaiheessa peräkkäisten ohjelmien yhteenkuuluvuuden varmistamiseksi ja toisiinsa liittämiseksi järkevästi ottaen huomioon erityisesti YTK:n tieteellinen ja teollinen infrastruktuuri. Pääjohtaja järjestää muun muassa joka toinen vuosi tapahtuvan ohjelmien uudelleentarkastelun.8 artikla 1. Pääjohtaja vahvistaa vuosittain ohjelman toteuttamiseen tarvittavat rahoitukseen liittyvät tekijät, jotta kyseinen kohta voidaan valmistella yhteisöjen alustavassa talousarvioesityksessä. Tekijöihin kuuluvat erityisesti ennakkoarviot YTK:n suorittaman kilpailevan toiminnan toteuttamiseen liittyvistä tuloista ja menoista.Edellä 6 artiklan määräyksiä sovelletaan vastaavasti alustavien talousarvioesitysten laatimiseen tutkimustoiminnan osalta.2. Pääjohtaja hyväksyy YTK:n menot; hän allekirjoittaa maksuja koskevat määräykset ja tuloja koskevat asiakirjat; hän tekee sopimukset ja valtuuttaa määrärahojen siirrot.3. Pääjohtaja toimittaa komissiolle varainhoitovuoden päätyttyä selvityksen kuluneen varainhoitovuoden tuloista ja menoista.4. Komissio nimeää toimenhaltijan, jonka tehtävänä on valvoa menoihin sitoutumista ja niiden hyväksymistä sekä tuloja.5. Komissio nimeää tilinpitäjän, jonka tehtävänä on suorittaa menot, vastaanottaa tulot sekä käyttää varoja ja arvopapereita, joiden säilyttämisestä hän on vastuussa.9 artikla 1. Pääjohtaja harjoittaa YTK:n henkilöstöön nimitysviranomaiselle annettuja valtuuksia hänelle myönnetyn toimivallan rajoissa.2. Palkkaluokkien A1 ja A2 virkamiesten ja muuhun henkilöstöön kuuluvien suhteen henkilöstösääntöjen 29, 49, 50 ja 51 artiklassa ja VI osastossa tarkoitettuja valtuuksia käyttää komissio pääjohtajan ehdotuksesta.3. Pääjohtaja toteuttaa komission nimissä kaikki tarvittavat toimenpiteet varmistaakseen vastuualueeseensa kuuluvien henkilöiden ja laitosten turvallisuuden.10 artikla Pääjohtaja voi siirtää itselleen annettuja valtuuksia varapääjohtajalle ja johtajille.Tehty Brysselissä 10 päivänä huhtikuuta 1996.Komission puolestaEdith CRESSONKomission jäsen(1) EYVL N:o L 373, 31.12.1985, s. 6(2) EYVL N:o L 330, 21.12.1994, s. 64


title: 2011/812/EU: Neuvoston päätös, annettu 1 päivänä joulukuuta 2011 , alueiden komitean ruotsalaisen jäsenen ja ruotsalaisen varajäsenen nimeämisestä

text:
               7.12.2011

               FI

               Euroopan unionin virallinen lehti

               L 324/32

         NEUVOSTON PÄÄTÖS,
   annettu 1 päivänä joulukuuta 2011,
   alueiden komitean ruotsalaisen jäsenen ja ruotsalaisen varajäsenen nimeämisestä
   (2011/812/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Ruotsin hallituksen ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Yksi alueiden komitean jäsenen paikka on vapautunut Kent JOHANSSONin toimikauden päätyttyä.

               (3)

               Yksi alueiden komitean varajäsenen paikka vapautuu, kun Ewa-May KARLSSON on nimetty alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Ewa-May KARLSSON, Ledamot i kommunfullmäktige, Vindelns kommun

                     ja

               b)

               varajäseneksi:

                           —

                           Carola GUNNARSSON, Ledamot i kommunfullmäktige, Sala kommun.

         2 artikla
   Tämä päätös tulee voimaan päivänä, jona se hyväksytään.

      Tehty Brysselissä 1 päivänä joulukuuta 2011.

            Neuvoston puolesta

            Puheenjohtaja

         W. KOSINIAK-KAMYSZ

      (1)  EUVL L 348, 29.12.2009, s. 22, ja

      (2)  EUVL L 12, 19.1.2010, s. 11.


title: 2010/247/: Neuvoston päätös, annettu 26 päivänä huhtikuuta 2010 , alueiden komitean puolalaisen jäsenen ja puolalaisen varajäsenen nimeämisestä

text:
               1.5.2010

               FI

               Euroopan unionin virallinen lehti

               L 110/30

         NEUVOSTON PÄÄTÖS,
   annettu 26 päivänä huhtikuuta 2010,
   alueiden komitean puolalaisen jäsenen ja puolalaisen varajäsenen nimeämisestä
   (2010/247/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Puolan hallituksen ehdotuksen,
   sekä katsoo seuraavaa:

               (1)

               Neuvosto antoi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU ja 2010/29/EU alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi kaudeksi (1).

               (2)

               Yksi alueiden komitean jäsenen paikka on vapautunut alueiden komitean jäsenen Tadeusz WRONAn toimikauden päätyttyä. Yksi varajäsenen paikka on vapautunut, kun Jan BRONŚ nimetään alueiden komitean jäseneksi,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Jan BRONŚ, Mayor of Oleśnica (nimeämisperusteen muutos),

                     sekä

               b)

               varajäseneksi:

                           —

                           Zbigniew PODRAZA, Mayor of Dąbrowa Górnicza.

         2 artikla
   Tämä päätös tulee voimaan päivänä, jona se annetaan.

      Tehty Luxemburgissa 26 päivänä huhtikuuta 2010.

            Neuvoston puolesta

            Puheenjohtaja

         M. Á. MORATINOS

      (1)  EUVL L 348, 29.12.2009, s. 22 ja EUVL L 12, 19.1.2010, s. 11.